"NEPREMOSTIV BEDEM" Vučić u Kruševcu: Neću dozvoliti da lopovi i pljačkaši vrate Srbiju u prošlost\n"U Srbiji njen narod odlučuje kakvu budućnost hoće. Znam zašto vas je u ovolikom broju, ne zato što me toliko volite ili podržavate, već zato što ste dobro razumeli šta je to što rade neki spolja, a i neki uznutra, koji bi želeli da vrate Srbiju u prošlost, u vreme pljačkaških privatizacija, da oni budu bogati, a narod siromašan", rekao je Vučić u obraćanju građanima Kruševca i okolnih mesta, koji su ovakve poruke pozdravljali aplauzom.\n"Čekaj, zar nam ne reče da ti ne učestvuješ u protestima? Kako sad odjednom - ti plaćaš i nalepnice i znaš koliko nalepnica i organizuješ proteste?", upitao je Vučić.\n"A, kao da mi to nismo znali. Neka oni rade svoj posao, neka šetaju do mile volje, koliko god hoće, sve dok je mirno. Ali, nasilje im nećemo dozvoliti, jer pristojnu Srbiju mogu i moraju da pokušaju da pobede na izborima. Čuvaćemo nezavisnost Srbje i ponosan sam što je Srbija slobodna i suverena zemlja", poručio je Vučić.\n"ŠTO JE BABI MILO, TO JOJ SE I SNILO" Vučić odbacio navode medija o rešenju za Kosovo: Kakve mape, kakve tačke, NEMA NIČEG\n"Znate li koliko smo našeg oružja i oruđa u dvehiljaditim godinama uništili. E danas ga pravimo. Samo ove godine stiže 19 novih helikoptera. Imaćete do kraja godine 14 migova četiri plus generacije u Srbiji. Kada sam bio ministar odbrane imali smo jedan koji nije mogao da poleti. Pa, pogledajte razliku kakva je danas država, a kakva je bila onda".\nKazao je da ne može preko noći do da se promeni, ali da danas imamo suficit, smanjujemo javni dug i nezaposlenost i drugo i da ćemo to i u budućnosti raditi.\n"Znam da će da me napadaju razne nevladine organizacije, računajući da sam i ja čovek koji će izgubiti živce, napraviti grešku kako bi lopovi došli na vlast. Ali ako ne budemo imali dece neće biti Srbije, neće biti budućnosti za nas, nećemo imati koga da zapošljavamo", rekao je Vučić.\nKazao je da ništa ne traži od građana, samo želi da znaju da je džabe sve što se radi, džabe novih fabrika, domova zdravlja, škola, ako nemamo decu.\n"Ovo shvatite kao reči nekog ko je zabrinut za opstanak naše nacije, naroda i države", podvukao je Vučić.\nSvađaju Srbe i Hrvate\n"O Jasenovcu govorim da naša deca znaju šta je bio Jasenovac, da se nikada ne zaboravi i kako se takva tragedija više nikada ne bi ponovila. Govorim o Oluji i svim zločinima nad našim narodom da se nikada više ne bi ponovili", podvukao je on.\n"Neću prihvatiti da bilo ko izvrši pogrom nad Srbima gde god živeli. Obaveza je Srbije da ne dovoli bilo kakve Oluje, Blijesak na Kosovu i Metohiji ili bilo gde drugo", naglasio je on.\nVučić je rekao da smo mnogo bili zaostali u prethodnom periodu dok sada sve vraćamo Srbiju u red uređenih, modernih i naprednih ekonomija.\nZapitao je koja to fabrika u Kruševcu, Aleksandrovcu, Ćićevcu i drugim mestima u rasinskom okrugu nije bila uništena od devdedsetih i početka dvehiljaditih godina.\n"Samo je Prva Petoletka zapošljavala 16.000 radnka, a sada uz veliku pomoć države uspeva da zaposli 2.500 ljudi", naglasio je Vučić.\n"Sve što je radilo bilo je prodato, uništeno i radnici otpušteni", rekao je Vučić i dodao da je prethodna vlast pozvala tada "Miškovića i Ðuraškovića" da razore FAM.\nIstakao je da je najlakše bilo reći ranije, kada se dogovore političari, da će biti podignute penzije, iako je pretila opasnost da uopšte ne budu isplaćene, ali da narod narod glup i lakoveran i zna da nema bez napornog rada ozbiljnih rezultata.\n"Pa, kako baš vas briga? Hoćete deci da kažemo:''Ej, deco, vi plaćajte sve što nismo bili sposobni da zaradimo, što nismo mogli da uradimo umesto vas. Ne, naša je obaveza da smanjimo dugove, da ostavimo fabrike, a ne da budu puste, kao što su ih nama ostavili ", kaže Vučić.\nVreme smrti je iza nas\nKaže da se tokom posete "Armaturi" u Aleksandrovcu susreo sa čovekom koji je na ratištu u BiH, od gelera protivtenkovske mine izgubio oba oka.\n"Izgubio je oba oka štiteći srpski narod. Taj čovek se i danas bori za Srbiju, ima divnu decu, dobri su đaci i oni su budućnost Srbije. U zahvalnost njemu i onima koji su položili život na oltar otadžbine želim da poručim, kao Dobrica Ćosić, da je vreme smrti iza nas", ističe Vučić.\n"To sve ne znači da je Srbija slaba ili slabija od onoga kako nas neki zamišljaju, neki misle da mogu da nas ponižavaju, pišu planove, pola Srbije oteše. Ćutim, gledam, ponekad se osmehnem, ali nikoga ne želim da uvredim, ni Albance ni njihove predstavnike ali samo jednu poruku želim da im pošaljem - ne potcenjujte Srbiju, to što u Srbiji nema onih koji će da prete i viču, što insistiramo na miru i stabilnosti ne znači da ćemo vama ili bilo kome da dozvolimo da nas ponižava i gazi. Srbija je uvek znala da zaštiti svoj narod", poručio je on.\nNeće moći predsednik opštine da ne prima građane\nPredsednik Srbije rekao je da je, obilazeći Rasinski okrug, mogao da vidi šta ne valja, gde su propusti i šta treba učiniti, da se na lokalnom nivou vodi veća briga o ljudima, a država će, kaže, finansijski pomoći.\nNe može se, kaže, za dan promeniti sve, ali državna kasa je sada puna, ima sredstava da se, uz veći angažman na lokalnom nivou, napravi sve što će obezbediti posao i bolji kvalitet života građana svuda u zemlji.\n"Obišao sam danas, čini mi se, ne računajući Brus, ceo Rasinski okrug. Prvi sam predsednik koji je bio u Vellikoj Drenovi Ćosića, patrijarha Germana. Želeo sam da čujem ljude i vidim šta je to što možemo da uradimo da kao država pomognemo, što možemo da učinimo da ljudi osećaju sigurnost za sebe i svoju decu", rekao je predsednik Srbije u obraćanju građanima Kruševca, čiji broj je pokazao podršku koju uživa u tom gradu i okolnim mestima.\n"Ne umem da govorim mnogo o tome što jesmo uradili, lakše je da govorim o propustima, a nije ih malo. Moraćemo sebe da menjamo u budućnosti. Naša je obaveza da na svakom mestu pokažemo pažnju građanima, da vidimo šta je to što možemo još da napravimo", rekao je on.\nIstakao je da je Srbija na dobrom putu, ekonomski je ubrzala i svakog dana se zapošljava sve veći broj ljudi.\nMeđutim rekao je da nije zadovoljan, te dodao da će se Srbija truditi, i pored usporavanja evropske ekonomije, da zadrži tempo rasta koji je dvostruko iznad evropskog proseka.\nPreneo je građanima Kruševca dobru vest da je rešen višegodišnji problem - dug od sedam miliona evra kruševačke toplane.\n"Rešili smo pitanje toplane i obezbedili novac. Kruševac više neće imati tih problema u budućnosti“, podvukao je Vučić propraćen velikim aplauzom okupljenih.


10 Trampovih hotela i kula | Liste\n10 Trampovih hotela i kula | Mondo Portal\n10 Trampovih hotela i kula 6 Podeli Podeli na facebook Podeli na twitter Podeli na viber Pošalji na mail\n14.11.2016. / 17:57\nIzvor mondo.rs 14.11.2016. / 17:57\nZnate već da je Donlad Tramp veoma uspešan biznismen, a "neke" pare zaradio je i u hotelijerstvu i razvojem nekretnina. Hajde da pogledamo njegove hotele i kule, koji spadaju u svetske turističke atrakcije...\nTrump Tower, Njujork\nOva zgrada ima 58 spratova, nalazi se na Petoj aveniji na Menhetnu. Ovde su smeštene glavne kancelarije Donalda Trampa, a takođe je tu i sedište njegove predsedničke kampanje. Kulu je projektovao američki arhitekta Der Skat, a izgrađena je 1983. godine. Odlikuje je stepenasto zasađeno drveće koje se nalazi u okviru cik-cak fasade.\nTrump International Hotel and Tower, Čikago\nFirma "Skidmore, Owings i Merrill" (SOK) je dobila zadatak da projektuje ovu 423,4 metara visoku kulu u okviru dela "Chicago River". Tramp je prvobitno najavio da će ovo biti najviša zgrada na svetu, ali planovi su promenjeni nakon terorističkih napada 11. septembra 2001. godine.\nTrump Ocean Club, Panama Siti\nKolumbijska firma "Arias Serna Saravia" stoji iza jedinog latino-američkog Trampovog projekta. Ova kula izgrađena je 2011. godine. Njena forma je nalik jedru i uključuje 369 hotelskih soba i 700 apartmana, a uz to ima i privatni klub na plaži u okviru sadržaja.\nPrva Trampova kula koja je sagrađena u Evropi je zaparvo sjedinjeni par - jedna je poslovna zgrada, a druga stambena koja sadrži više od 200 stanova. Uz njih se nalaze trgovački centar i multipleks bioskop koji ih povezuju. Međutim, i turski vlasnik tornjeva i predsednik te zemlje navodno žele da uklone ime Trampa sa zgrade, nakon što je graditelj koji je postao političar imao negativne stavove o muslimanima, piše "Građevinarstv.rs"\nOvaj neboder koji je visok 277 metara predstavlja drugi najviši neboder u Kanadi. Projektovala ga je firma "Zeidler Partnership Architects" i nalazi se u finansijskoj četvrti Toronta. Kula ima 260 luksuznih hotelskih soba i 109 apartmana (stanova). Zgrada je takođe imala problema zbog imena. Prošle godine gradonačelnik Toronta pozvao je graditelje i grad da se distanciraju od Trampa nakon što je imao antimuslimanske opaske.\nTrump World Tower, Njujork\nZatamljena bronzana stakla prekrivaju ovu stambenu kulu zlokobnog izgleda koja se nalazi na istočnoj strani Menhetna. Kula ima 72 sprata i projekat je arhitekte Kostasa Kondilisa. Završena je 2001. godine i tu su snimljenje scene za krimi dramu iz 2007. godine "Before the Devil Knows You're Dead".\nPustinja Nevade reflektuje zlatnu fasadu hotela i apartmansku zgradu. Sa svojih 200 metara to je najviša stambena zgrada u gradu. Trebalo je da dobije i blizanca 2008. godine, ali je projekat i dalje na čekanju.\nOve tri identične kule, svaka sa 271jedinicom nalaze se rame uz rame uz obalu mora na Floridi u odmaralištu "Sunny Isles Beach", severno od Majamija. Zgrade imaju zaobljene balkone isečene iz bele fasade jer je u planu bilo da gledaju istovremeno u tri pravca. Projektovane su od strane lokalne arhitektonske firme "Sieger Suarez".\nOva kula ima 46 sprata, obložena je dvostranim ogledalima, nalazi se u okviru Soho distrikta na Menhetnu. Projektovala ju je firma "Handel Architects", dok je za enterijer bio zadužen David Rokvel iz "Rockwell Group". Označeni kao hotelski apartmani, ove jedinice ne mogu biti zakupljene od strane iste osobe više od 29 dana u periodu od 36 dana, odnosno više od 120 dana u godini.\nStambena kula koja je u planu da bude završena ove godine u okviru "Century City" u Makati u Manili postaće jedna od najviših zgrada na Filipinima. Njen dizajn koji karakterišu oguljeni uglovi je osmislio arhitekta Džejson Pomeroj.\ndonald tramp hoteli arhitektura građevinarstvo\n18.05.2019. / 10:38\na kula tramp tz. beograd na vodi?\n18.11.2016. / 21:57\nBio u opoziciji i stekao gala imovinu..Samo uspesne ljude treba birati na rukovodeca mesta a ne poput Klintonove i dzabalebarose koji nisu ni paru u zivotu stekli pre no sto nisu u fotelju zaseli...\n14.11.2016. / 23:58\nIma ih ihhi\nTEŠKA SAOBRAĆAJKA NA VOŽDOVCU: Povređena trudnica u devetom mesecu, kren...\nPAPARACO FOTKA SANJE MARINKOVIĆ U KUPAĆEM: Bez trunke šminke, sa peškiro...\nDAN KADA SE "SANTJAGO BERNABEU" KLANJAO DUŠANU TADIĆU: Srbin je "uništio...\nMARIJA ZAHAROVA OŠTRO O EU! "Umesto da misle na zdravlje građana, igraju...\n"ŽUTA PODMORNICA" POTONULA ZA PET MINUTA: Imali su pobedu u rukama, a on...


Foto: Острог Тв Студио/Screenshot YouTube, arhiva\nSudija Osnovnog suda u Nikšiću, Igor Đuričković, odložio je glavni pretres protiv mitropolita crnogorsko-primorskog Joanikija i osmorice sveštenika, okrivljenih za kršenje zdravstvenih mjera o sprječavanju širenja zaraznih bolesti, za 20. januar, zbog bolesti jednog od sveštenika.\n"Ročište glavnog pretresa zakazano za dan 2.12.2021. godine, koji se vodi protiv okrivljenih M.J.,J.B.,K.D.,K.O.,V.M.,B.V.,M.N.,R.Ž. i Z.D., zbog krivičnog djela nepostupanje po zdravstvenim propisima za suzbijanje opasne zarazne bolesti, odloženo je jer nijesu postojali zakonski uslovi za održavanje glavnog pretresa, zbog činjenice da je jedan od okrivljenih zbog lošeg zdravstvenog stanja spriječen da prisustvuje glavnom pretresu i da je kao dokaz svoje spriječenosti priložio adekvatnu medicinsku dokumentaciju. Naredno ročište glavnog pretresa zakazano je za 20. januar 2022. godine“ navodi se u saopštenju Osnovnog suda.\nJoanikije i sveštenici Slobodan Jokić, Dragan Krušić, Ostoja Knežević, Vasilije Brborić, Danilo Zirojević, Željko Rojević, Nikola Marojević i Mirko Vukotić terete se da su na Dan Svetog Vasilija Ostroškog, 12. maja prošle godine, prekršili Krivični zakonik Crne Gore.\nU optužnom predlogu stoji da su "postupali suprotno naredbama Ministarstva zdravlja o sprječavanju širenja opasne zarazne bolesti i na Trgu Šaka Petrovića okupili se zajedno sa građanima, a zatim obavljali vjerski obred van vjerskog objekta — litije ulicama grada".\nJoanikije, tada episkop budimljansko-nikšićki, i sveštenici su nakon litije bili zadržani 72 sata u zgradi Centra bezbednosti Nikšić, a u gradu pod Trebjesom, kao i u drugim gradovima Crne Gore, organizovani su protesti u znak podrške sveštenicima.\nnece pobjeci od Bozije pravde !!!!


DC traži da vladajući do kraja lipnja odrede datum izbora - Index.hr\nDC traži da vladajući do kraja lipnja odrede datum izbora\nZAMJENICA predsjednika Demokratskog centra (DC) Vesna Škare Ožbolt pozvala je danas u Vukovaru vladajuću koaliciju da do kraja lipnja odredi datum parlamentarnih izbora.\n"Za opće zdravlje nacije bilo bi dobro da se izbori održe što prije iako se pribojavam da bi se zbog interesa vladajuće koalicije izbori mogli održati tek na proljeće iduće godine", rekla je Škare Ožbolt.\nZa politiku vladajuće koalicije kazala je da se svodi na politiku stečajeva i vanjskoga zaduživanja. Vladajuća je koalicija, po njezinim riječima, kriva što se nisu na vrijeme ublažile posljedice dugotrajne suše.\nZbog brojnih afera, koje se u posljednje vrijeme vežu uz Ministarstvo poljoprivrede i šumarstva, Hrvatska seljačka stranka, rekla je Vesna Škare Ožbolt, ne može više voditi taj značajan resor u Vladi.\nPonovivši da će DC izaći samostalno na izbore, izrazila je žaljenje što, kako je rekla, nije osnovana koalicija oporbenih stranaka centra, koje bi zajednički nastupile na izborima. "Taština ljudi koji vode pojedine stranke toliko je, međutim, velika da onemogućava tu suradnju", ustvrdila je Škare Ožbolt.


Arhitekta: Građevinarstvo počinje da ugrožava grad i građane\nVesti Autor:N1 Beograd21. jul. 202108:54 > 09:5211 komentara\nU utorak se ponovo urušio jedan deo zgrade u Vidovdanskoj ulici. Građevinski inspektor podneo je krivične prijave Prvom osnovnom javnom tužilaštvu u Beogradu protiv odgovornih. Arhitekta Đorđe Bobić je izjavio N1 da, na prvi pogled, izgleda da je zgradu moguće popraviti ali ističe da treba sačekati ekspertski izveštaj kako bi se videlo šta se desilo sa temeljima i da li ih je moguće obnoviti.\n„U oba slučaja to nije dobra vest za stanare zbog toga što će to da traje. Mora se uraditi projekat, pa proći proceduru… to traje nekoliko meseci da bi počelo da se radi – bilo da se zgrada ruši ili da se samo popravlja“, rekao je Bobić.\nNova.rs: Snimak novog urušavanja zgrade u Vidovdanskoj\n20. jul. 2021 144\n20. jul. 2021 13\n17. jul. 2021 60\nPrema njegovim rečima, cela situacija u vezi sa urušavanjem zgrade na Vračaru je zapravo „slika gradnje u Beogradu gde su pravila sklonjena na stranu, a investitor radi u svom interesu“.\n„Posao koji sledi, a koji je veoma važan, jeste da eksperti koje Grad odredi ustanove šta se dešavalo sa projektom, da li je projekat u redu, posebno projekat obezbeđenja temeljne jame jer je to bio glavni problem i zbog toga je zgrada pala“, rekao je Bobić.\nOno što je problem, dodaje Bobić, jeste da posle nekoliko dana od urušavanja javnost ne zna mnogo.\n„Sačekaćemo još neko vreme da saznamo o čemu se radi. Prvo, da znamo ko je investitor“, kaže on.\nBobić objašnjava da investitor može da menja projekat, ali da za to postoji zakonom propisana procedura.\n„Ceo sistem je napravljen tako da je investitor taj koji je preuzeo, figurativno da kažem, vlast – on je taj koji diktira, on pravi urbanističke planove, on određuje pravila igre… A vlast iz nekakvih svojih interesa, lukrativnih ili bilo kakvih, počinje da ga prati, da mu odobrava ta njegova dela ili nedela“, objašnjava Bobić i ocenjuje da „građevinarstvo, uz časne izuzetke, počinje da ugrožava grad i građane“.\nPrema rečima Bobića, investitor nije jedini odgovoran za ceo slučaj i da deo krivice snosi i građevinska inspekcija.\nđorđe bobićurušavanje zgradevračar\n29. nov. 2021 42\n29. nov. 2021 36


Kao što mu samo ime govori, objektno orijentisano programiranje zasniva se na konceptu objekata. Reč je o pristupu koji omogućava rešavanje problema međusobnom saradnjom objekata unutar programa.\nObjektno orijentisano programiranje zasnovano je na ideji da objekte treba organizovati isto kao što su organizovani u stvarnosti. U realnosti objekti se sastoje od drugih manjih objekata. Ovaj koncept razvijen je 1950. godine, sa fokusom na objekte koji sadrže stanje i ponašanje. To je suprotno od proceduralnog programiranja, gde se izvršavanje programske logike vrši po funkcionalnim algoritmima koji realizuju pojedinačne delove sistema.\nVeliku prekretnicu u objektnom programiranju učinio je razvoj programskog jezika Java 1995. godine. Ispostaviće se da će Java postaviti standarde u ovoj oblasti i pokrenuti dalji razvoj objektnog i web programiranja i razvojnih alata i time uticati i na razvoj samog interneta. Ovaj jezik, iako nalik jeziku C++, ponudio je nove mogućnosti u kontekstu unapređenja objektnog programiranja.\nObjektno orijentisano programiranje jedna je od programskih paradigmi koje određuju stil programiranja. Ovaj oblik programiranja bavi se radom sa objektima. Reč je o elementima programa koji imaju svoja stanja i ponašanje, tj. svaki od objekata ima neke osobine koje ga definišu. To praktično znači da se elementi programa predstavljaju kroz objekte, a da se program realizuje kroz menjanje stanja objekata.\nPri programiranju u nekom od jezika koji su objektno orijentisani fokus se stavlja na klase. Reč je o definisanju atributa objekta i njegovog ponašanja u odnosu na stanja u kojima se nalazi. Svaki put kada poželite da kreirate objekat, program će prvo pogledati klasu.\nNakon toga će napraviti objekat prema pravilima koja su definisana u toj klasi. To znači da je objekat praktično pojedinačna instanca neke klase. Na ovaj način možete kreirati više drugačijih objekata istog tipa istih ili različitih vrednosti atributa koje poseduju.\nOvim načinom programiranja projekat se razlaže na manje logičke celine. Ove celine, tj. objekti ili klase imaju svoje specifične karakteristike i funkcije. To što se ove celine razdvajaju ne znači da ne komuniciraju međusobno. Kod ovog pristupa programiranju akcenat se stavlja na problem koji treba rešiti. U tom slučaju se fokusiramo na delove sistema koji imaju određene zadatke.\nJedna od glavnih prednosti ovog pristupa programiranju jeste to što se programerima na ovaj način omogućava da kreiraju module koji ne moraju da se menjaju kada se doda nova vrsta objekta. Programer u tom slučaju jednostavno kreira novi objekat koji nasleđuje osobine od postojećeg objekta. Zbog toga se objektno orijentisani programi lako menjaju.\nIako svi programski jezici nisu objektno orijentisani, usled popularnosti i ovog pristupa mnogi su usvojili ove principe.\nDa bismo bolje razumeli kompletan proces, potrebno je da znamo osnovne principe, tj. koncepte na kojima se zasniva ovaj proces. Objektno orijentisano programiranje (OOP) bazira se na klasama i objektima. To znači da je moguće gledati na neki program, tj. softversko rešenje kao na skup objekata koji su definisani klasama.\nKlasa u objektno orijentisanom programiranju sadrži polja sa opisom informacija i funkcionalnosti (metode). Polja definišu osobine objekata. Ove osobine se tokom izvršavanja programa menjaju, čime se menja i kompletno unutrašnje stanje objekta.\nFunkcionalnosti predstavljaju skupove naredbi koje utiču na polja kako bi se promenilo unutrašnje stanje objekata. Iz pomenutog zaključujemo da klasa poseduje atribute i operacije koje se nad njima izvršavaju. Koncept klase lakše je shvatiti kroz konkretan primer.\nAko je, na primer, klasa IT kurs, opis će u sebi imati informacije o tome. To su podaci koji se odnose na konkretnu klasu, u ovom slučaju IT kurs (npr. trajanje, broj časova, predavač…). Ukoliko promenimo kurs, menjaće se podaci u opisu (duže trajanje, veći broj časova, drugi predavač…). Na ovaj način klasa definiše model na osnovu kog se neki objekat kreira.\nObjekat predstavlja pojedinačni primerak klase koji poseduje sve osobine i ponašanja koje ta klasa definiše. Svaki objekat ima svoje karakteristike koje su definisane od strane klase. Na osnovu podataka koje definiše klasa moguće je napraviti praktično beskonačan broj objekata.\nTreba napomenuti da ovde ne govorimo o istovetnim kopijama. Naime, svaki objekat ima svoj identitet, u skladu sa postavljenim načelima klase.\nApstrakcija podrazumeva pojednostavljivanje karakteristika neke klase kako bi se naglasile važne osobine, a ignorisale nebitne (definisane od slučaja do slučaja).\nKod apstrakcije se zanemaruju određeni detalji i uzimaju, pre svega, zajedničke karakteristike klase, u zavisnosti od potrebe datog programa. Na ovaj se način biraju osobine kojima klasa definiše neki objekat.\nAko je objekat televizor, u nekom slučaju može biti dovoljno da se navede dijagonala, na primer 102 cm. Sa druge strane, ako je potrebno detaljno prikazati konkretan TV uređaj, potrebno je navesti i, na primer, rezoluciju ekrana, materijal od kog je napravljen, broj HDMI ulaza…\nEnkapsulacija ili zatvorenost predstavlja jedan od osnovnih koncepata objektne orijentisanosti. Reč je o procesu gde se informacija o klasi štiti od direktnog pristupa. U tom slučaju je jedini način pristupa putem definisanih metoda. Na ovaj se način skrivaju detalji, pa korisnik samo zna šta može da radi sa određenim objektom.\nTo znači da možemo, na primer, da odštampamo nešto klikom na dugme, ali da pritom ne znamo šta se tačno događa kada se to desi. Ovaj način programiranja zove se „crna kutija”, znamo kako da nešto aktiviramo, ali ne znamo detaljno kako se odvija proces. Na ovaj način se smanjuje šansa da dođe do greške, jer jednostavno nema detaljnijeg pristupa. Ovaj proces se sprovodi tako što članove klase delimo na javne i privatne.\nJavni članovi se koriste u bilo kom delu programa, dok je privatnim moguće pristupiti samo u okviru definisane klase. Na ovaj način se privatni članovi klase menjaju na jasno definisan način. Na ovaj način se kreira određena zaštita koja štiti ove članove. Ipak, treba znati da su, bez obzira na zaštitu, svi članovi u okviru tela klase međusobno dostupni.\nNasleđivanje podrazumeva identifikaciju zajedničkih osobina različitih klasa i uveliko olakšava programiranje, jer gubimo potrebu da iste atribute pišemo nekoliko puta. Ovaj proces omogućava jednoj klasi da nasledi karakteristike druge klase.\nTo je koncept po kojem se može definisati klasna hijerarhija, što znači da objekte definišu samo jedintvene karakteristike. Na ovaj način se jasno definiše na koji se način može izvesti novi objekat. Izvedena klasa je potklasa (potomak), a opštija je nadklasa (predak). Na ovaj način se kreira hijerarhijska nasledna linija.\nPolimorfizam omogućava da osnovna klasa definiše funkcije koje će biti zajedničke za sve izvedene klase, s tim da te izvedene klase na svoj način mogu da implementiraju te funkcije. To znači da objekti nekog specifičnog tipa mogu da se posmatraju kao objekti osnovnog tipa. Međutim, polimorfno ponašanje poziva omogućava da izvedeni objekat izrazi svoju različitost.\nVažno je znati i da osnovna klasa i one izvedene formiraju hijerarhiju koja se postavlja od uže generalizacije ka široj. U tom slučaju, osnovna klasa poseduje sve što izvedene klase mogu da koriste. Izvedene klase na ovaj način imaju mogućnost da samostalno implementiraju funkcije.\nNajpopularniji objektno orijentisani programski jezici\nSmatra se da je Simula iz 1967. godine prvi objektno orijentisani programski jezik. On je kreiran radi simulacije programa, gde su objekti bili najvažniji deo prezentovanja informacija. Danas se koristi više programskih jezika koji u potpunosti ili delimično koriste objektno orijentisane principe programiranja.\nJava je objektno orijentisani programski jezik baziran na klasama, zvanično predstavljen 1995. godine. On je dizajniran pretežno za objektno orijentisano programiranje, uz korišćenje nekih proceduralnih elemenata. Ovaj jezik omogućava programerima da jednom napisan kod koriste na više platformi koje podržavaju Javu.\nZbog svoje univerzalnosti, on je jedan od najpopularnijih programskih jezika na svetu. To se naročito odnosi na rad u okviru web aplikacija koje se bave odnosom klijent-server. Interesantno je da je Java uvela koncept klasa u objektno orijentisano programiranje, što je kasnije usvojeno i od strane drugih programskih jezika. Svoju modernu primenu Java ima najviše u kreiranju aplikacija za mobilne uređaje sa Android operativnim sistemom.\nKako naučiti Javu: Ukoliko vas interesuje ovaj jezik, pogledajte naš program Java programiranje.\nReč je o programskom jeziku opšte namene koji u sebi sadrži podršku za objektno orijentisano programiranje. Ovaj programski jezik kreiran je tokom osamdesetih godina prošlog veka kao nadogradnja originalnog C jezika. I dok se prvobitno nazivao „C sa klasama”, već od 1983. godine dobija sadašnji naziv C++. I pored kritika pojedinih stručnjaka da je ovaj jezik u nekim segmentima spor, reč je o jednom od najpopularnijih programskih jezika.\nKako naučiti C++: Naučite da kodirate uz C# kurs programiranja i maksimalno iskoristite stečene veštine.


Autor Tema: PayPal stigao u Srbiju!!! (Pročitano 19571 puta)\n« Odgovor #60 poslato: Maj 15, 2013, 13:49:13 »\n« Odgovor #61 poslato: Maj 17, 2013, 14:36:02 »\nStigao paket sa Inawere. U paketu su 10 flasica Bayca tecnosti.\nNisam platio nista!\nOsecam da ce sledeci put biti\n« Odgovor #62 poslato: Maj 18, 2013, 02:42:07 »\nZnači nikotinske baze ipak nisu prohibited items nego sam ja verovatno mnogo poručio. Ponavljam porudžbinu, ali pola ide na drugu adresu, valjda će da puste tako....\n« Odgovor #63 poslato: Maj 18, 2013, 10:23:28 »\nUradi kako pise ovde, samo dopuni da u paket/koverat nestave fiskalni!\n« Odgovor #64 poslato: Maj 22, 2013, 20:33:58 »\nOvo nisam jos video\n61200 CARINA GPC BEOGRAD - 12200 PC Požarevac\n..alo carina, ja sam na suprotnoj strani!\n« Odgovor #65 poslato: Maj 23, 2013, 02:08:34 »\nEvo jednog zanimljivog texta vezano za carinu i pdv.\nNisam siguran za pravila koja se odnose na postavljanje linka,pa ako sam pogrešio neka admin odrise.\n« Odgovor #66 poslato: Maj 23, 2013, 03:15:09 »\nPOVLASTICE NA PREDMETE KOJI SE PRIMAJU IZ INOSTRANSTAVA U POŠILJKAMA\nOdredbama člana 216. tačka 5. Carinskog zakona, domaći i strani državljani oslobođeni su od plaćanja uvoznih dažbina, odnosno oslobođeni su od plaćanja carine, na pošiljke male vrednosti koje bezplatno primaju iz inostranstva, pod uslovom da te pošiljke nisu komericijalne prirode.\nNavedene povlastice preciznije su propisane odredbama člana 6. i člana 29. Uredbe o vrsti, količini i vrednosti robe na koju se ne plaćaju uvozne dažbine, rokovima, uslovima i postupku za ostvarivanje prava na oslobođenje od plaćanja uvoznih dažbina (u daljem tekstu: Uredba). Uredbom se utvrđuje vrsta, količina i vrednost robe na koju se, ne plaćaju uvozne dažbine, kao i rokovi, uslovi i postupak za ostvarivanje prava na oslobođenje od plaćanja uvoznih dažbina.\nOdredbama člana 26. tačka 7) Zakona o porezu na dodatu vrednost, propisano je da se PDV ne plaća na robu koja je oslobođenja od plaćanja carine prema navedenim povlasticama. Ako postoji obaveza plaćanja, PDV se plaća po stopi od 18% ili 8% što zavisi od vrste robe i dugih odredaba Zakona o PDV-u.\nPrema odredbama člana 6. Uredbe, domaći i strani državljani oslobođeni su od plaćanja carine na pošiljke male vrednosti koje besplatno primaju od fizičkih lica iz inostranstva, pod uslovom da te pošiljke nisu komercijalne prirode.\nU tom smislu pomenuta lica oslobođena su od plaćanja carine na pošiljke, u ukupnoj vrednosti do 70 evra, u dinarskoj protivvrednosti.\nPošiljka se smatra da je nekomercijalne prirode ako:\n2) se pošiljka sastoji od robe namenjene isključivo za ličnu upotrebu korisnika povlastice ili članova njegove porodice, koja po svojoj prirodi i količini ne ukazuje da se radi komercijalnoj pošiljci, i\nAko pošiljka sadrži duvan i duvanske proizvode, oslobođenje od plaćanja carine odnosi se na sledeće količine: 50 cigareta, 25 cigarilosa (cigare težine do 3 g po komadu), 10 cigara, 50 g duvana za pušenje ili odgovarajuća kombinacija količine navedenih duvanskih proizvoda.\nAko pošiljka sadrži alkohol i alkoholna pića, oslobođenje od plaćanja carine odnosi se na sledeće količine: destilisana i žestoka alkoholna pića sa procentom alkohola većim od 22 %, nedenaturisani etil alkohol sa procentom alkohola od 80 % i više (1 litar) ili destilisana i žestoka alkoholna pića, aperitivi sa osnovom u vinu ili alkoholom i slična pića sa procentom alkohola ne više od 22 %, penušava i likerska vina (1 litar) ili odgovarajuća kombinacija količine navedenih pića i ostalo vino (1 litar).\nAko pošiljka sadrži parfeme i toaletne vode, oslobođenje od plaćanja uvoznih dažbina odnosi se na sledeće količine: parfemi do 50 ml ili toaletne vode do 25 ml.\nPrilikom utvrđivanja carinske vrednosti (vrednosti pošiljke) i utvrđivanja da li je veća ili manja od 70 evra, ne uzima se u obračun iznos stvarno plaćenih troškova prevoza, odnosno poštarine. Drugim rečima vrednost robe do 70 evra obuhvata samo čistu vrednost robe bez troškova poštarine, prevoza od pošiljaoca do primaoca u Srbiji.\nRoba koja stiže u pošiljkama koja nije deljiva nije obuhvaćena ovom povlasticom. Pojam “nedeljiva roba” podrazumeva da ako, na primer, pošiljka sadrži deset knjiga po pojedinačnoj ceni od 8 evra, povlastica ne važi jer je ukupna vrednost pošiljke 80 evra. Pošto pošiljka prelazi 70 evra plaća se i carina i PDV.\nOslobođenje od plaćanja carine ne odnosi se na pošiljke čija je ukupna vrednost veća od 70 evra, kao ni na pošiljke koju domaći i strani državljani primaju od pravnih lica iz inostranstva. Na primer, pošiljke od pravnih lica podrazumevaju robu koju su naši državljani kupili u inostranstvu.\nPOŠILJKE MALE VREDNOSTI, NEKOMERCIJALNE VREDNOSTI\nPrema odredbama člana 29. Uredbe, carina se ne plaća na pošiljke male vrednosti, nekomercijalne prirode.\nPošiljkom male vrednosti, nekomercijalne prirode, osim pošiljki koje se sastoje od alkohola i alkoholnih pića, parfema i toaletne vode, duvana i duvanskih proizvoda, smatraju se:\nOvde se može videti da je najveća dozvoljena vrednost za povlasticu 50 evra, za razliku od gore pemenute povlastice od 70 evra.\nU ovom slučaju pošiljka može da dođe od pravnog lica, ali oslobođenje od plačanja carine zavisi od ispunjenosti navedenih uslova.\nŠTA PREDSTAVLJA VREDNOST OD 70, ODNOSNO 50 EVRA I KAKO SE OBRAČUNAVA?\nVrednost pošiljke predstavlja carinsku vrednost predmeta dobijenih u pošiljci. Ovu vrednost carinski organ utvrđuje shodno odredbama člana 38. do 57. Carinskog zakona.\nCarinsku vrednost pošiljke utvrđuje carinski organ u postupku carinjenja. U tom smislu carinski organ može da prihvati prijavljenu vrednost pošiljke ali ima i zakonsko pravo da je promeni radi dobijanja njene realne vrednosti.\nKOLIKA SE CARINSKA STOPA PRIMENJUJE\nPrema odredbama člana 107. stav 1. Carinskog zakona, ovakve pošiljke plaćaju carinu po stopi od 10%.\nPrema odredbama člana 107. stav 2), primalac pošiljke pod određenim uslovima može da zahteva da se roba carini prema carinskoj stopi shodno Carinskoj tarifi.\nŠTA SVE NAVEDENO PRAKTIČNO ZNAČI\nAko je vrednost poštanske pošiljke dobijene od fizičkog lica 64 evra, i ako su troškovi poštarine 10 evra, neće se platiti ni carina ni PDV, jer je u ovom slučaju vrednost 64 evra, odnosno manja od 70 evra.\nAko je vrednost poštanske pošiljke dobijene od fizičkog lica 80 evra, i ako su troškovi poštarine 10 evra, platiće se i carina i PDV, jer je vrednost veća od 70 evra. Prilikom plaćanaja carine i PDV-a carinska vrednost pošiljke je 90 evra.\nOBRAČUN PLAĆANJA CARINE I PDV-a\nCarinska vrednost pošiljke je u slučaju oslobođenja od plaćanja carine samo vrednost robe. Ukoliko ta vrednost prelazi 70 evra, carinska vrednost je zbir vrednosti pošiljke i troškova slanja pošiljke.\nKod primera broj 2., carinska vrednost je 80 + 10 = 90 evra. Pošto je carinska stopa 10% plaća se carina od 9 evra.\nOsnovica za plaćanje PDV-a je 90 + 9 = 99 evra. Pošto se PDV uglavnom plaća po stopi od 18% u ovom slučaju se porez plaća 18 evra.\nZnači carina i PDV u ovom slučaju iznose 27 evra.\nKada se sprovodi postupak carinjenja robe koja je stigla u poštanskom saobraćaju, plaćaju se i troškovi pošte carinjenja. Ovi troškovi zavise od pošiljke do pošiljke i njen iznos utvrđuje pošta shodno svom cenovniku, tako da je mi ne možemo ni u približnom iznosu navesti.\nCARINSKI ZAKON (“Službeni glasnik RS”, broj 18/2010)\nZAKON O POREZU NA DODATU VREDNOST ("Službeni glasnik RS", broj 84/2004, 86/2004, 61/2005, 61/2007).\n« Odgovor #67 poslato: Novembar 01, 2013, 09:27:27 »\npu skotine dokle cete vise da nam pijete krv na svakom koraku\n« Odgovor #68 poslato: Novembar 01, 2013, 10:42:27 »\nRešiće oni taj problem sa trgovinom u devizama u Srbiji tako što će da prebace Gubavog u novi organ zadužen za pregled pošiljaka kurirskih službi. Tamo uvedu neku poresku stopu od ~40% i problem rešen, svi zadovoljni. Naravno, obavezno šapa da se stavi i na sve devizne prilive iz inostranstva (i tu mora neka lepa stopa) da ne uđe neoporezovana deviza i remeti računicu NBSovu.\nAl onda PP kad dobijemo, pa krenemo biznisovat preko njega...\n« Odgovor #69 poslato: Novembar 01, 2013, 11:10:26 »\nMa postavice nam specijalnu policiju da nas sacekuje ispred prodavnice i da nam trkeljaju po kesama. Nista ne smes da imas vise od 1 komada, sve sto je vise je za trgovinu i naplacivace se porez na licu mesta. Ako kupis stapice za usi pakovanje od 100 komada, na 99 ces da placas porez jer ces jedan da koristis a ostale da valjas na crno. Problem im samo pretstavljaju zrnasti proizvodi kao sto je pirinac jer ima vise od 100 zrna. Tesko ce da nadju sluzbenike koji znaju da broje preko 100, sto moze pretstavljati veliki gubitak za drzavu.\n« Odgovor #70 poslato: Novembar 01, 2013, 11:19:58 »\nMa zašto se uvek jedino mi pravimo pametni. Svi oko nas koriste ovaj servis normalno. Pa da smo toliko pametni ne bismo bili tu gde smo.\n« Odgovor #71 poslato: Novembar 01, 2013, 11:38:39 »\nObjašnjenje je sjajno, verovatno ga je još jedan stručnjak sa Megatrenda dao - ako uvedu PayPal, moći će rezidenti Srbistana da trguju među sobom u devizama... Stvarno treba biti retard pa izjaviti tako nešto. Stavljanjem noževa u slobodnu prodaju moći će rezidenti Srbistana međusobno da se pokolju, zabranite noževe!\nGde li ćemo samo stići sa svim tim kupljenim diplomamama?\n« Odgovor #72 poslato: Novembar 01, 2013, 14:28:39 »\na ko je lud da placa sa paypalom po srbiji, vecina nasih online prodavnica nema ni opciju za vizu ili neku drugu karticu vec se placa pouzecem a prethodno u vecini slucajeva zovu da potvrde kupovinu tj da provere da nije laznjak, i pay pal se koristi uglavnom po stranim sopovima i to pod uslovom da na neki nacin zelite da se obezbedite ili da je to jedini nacin za placanje u vecini varijanti je mogucnost placanja sa visa, master , maestro i ostalim plastikama, svakoj drzzavi je u interesu da neko nesto proda i da strani kapital ulazi u zemlju a ne da odlazi to izgleda nije slucaj i sa nasom srbijom kod nas je sve kontra tj. ako drzava ne moze debelo da zaradi to onda nije ni potrebno\n« Odgovor #73 poslato: Avgust 18, 2020, 14:56:56 »\ndanas nesto kupio na fasttechu\nprilikom placanja nije bila ona opcija da se bira ko ce da vrsi konverzaciju valuta\n« Odgovor #74 poslato: Avgust 18, 2020, 16:27:50 »\nPusti zli duhovi i u paypal se uvukli...\nStranica je napravljena za 0.147 sekundi sa 40 upita.


Energyobserver - KOSOVO: / UPRKOS PANDEMIJI, EMIGRACIJA POSLALA VIŠE NOVCA\nPandemija je uticala na ekonomiju zemlje, ali nije uticala na smanjenje remitencija, naprotiv, iste su se povećale.\nCentralna banka Kosova je potvrdila da su remitencije u prvih šest meseci ove godine iznosile 433.2 miliona evra. „Remitencije u periodu januar-jun 2019. godine iznose 405,4 miliona evra dok su u istom periodu ove godine iznosile 433,2 miliona evra što predstavlja rast od 27,8 miliona evra“, tvrde iz CBK-a.\nEkspert za ekonomiju Safet Gerđaliju je rekao da su remitencije glavni faktori stabilnosti zemlje „Doprinos naše dijaspore širom sveta je faktor koji je Kosovo održao ekonomski i socijalno ... Postoje tri oblika slanja remitencija: direktna, indirektna i periferna. To znači da je doprinos remitencija više od dve milijarde evra i to je čak i više od kosovskog budžeta kojeg je odobrila Skupština Kosova“, izjavio je Gerđaliju.\nVredi napomenuti sa su samo u periodu pandemije, od marta do juna, remitencije dostigle iznos od 306,7 miliona evra. /RTV Dukagjini/


Analiziranje DNK drugih etničkih grupa na malim ekranima: RTRS\nKomentarišući zategnute odnose Srbije i Hrvatske u poslijednjih nekoliko mjeseci, srbijanski politikolog Aleksandar Pavić gostujući 26.12. u emisiji „Aspekt“, na javnom servisu RTRS, naglasio je da ga ne čude stavovi koji dolaze iz Hrvatske, te je tim povodom rekao:\n˝Oni (Hrvatska op.a) su bili dobri dok nisu primljeni u EU, zbog toga što su morali da dokažu da su uspostavili dobrosusjedske odnose. Ali je medvjeđa usluga napravljena Hrvatskoj i Hrvatima, poslije Drugog svjetskog rata, kada nisu denacifikovani. Kada se to nije desilo, umjesto toga je došlo bratstvo i jedinstvo gdje je to sve zaboravljeno, evo šta imamo danas. I to ne može da se suzbije, zato što je to ušlo u njihov DNK.˝\nNa ovaj način, Pavić je insuinirao da su svi Hrvati u Hrvatskoj genetski nacisti, ako uzmemo u obzir definiciju DNK, koja je osnovna molekula nasljeđivanja i odgovorna je za prenošenje nasljednog materijala i osobina, koje mogu ići od boje kose do sklonosti prema nekim bolestima.\nRTRS se ogradio od izjave Aleksandra Pavića, a Siniša Mihailović, glavni urednik informativnog programa je povodom ovoga rekao:\n˝Naravno da se svi Hrvati i čitava Hrvatska ne mogu nazvati genetskim nacistima, to je samo po sebi glupost, ali to je stav Aleksandra Pavića, koji je iznio u javnoj emisiji i teško je tu nešto učiniti. Emisija je živog karaktera pa je jako teško nešto odreagovati na taj način.˝\nIpak psiholog Srdjan Puhalo kaže:\n˝Trebate da se ogradite od toga ili da to kroz niz pitanja preispitate i dovedete do nekog apsurda, da bi pokazali da to ne može da stoji i da to nije tačno.˝\nProgram bez ikakve odgovornosti: Gordana Katana\nNovinarka ˝Oslobodjenja˝, Gordana Katana, koja radi monitoring programa Javnog servisa kroz projekt ˝analiziraj.ba˝, kaže su mnogo puta upozoravali na slične propuste, ali da nije bilo reakcije ni od uredništva RTRS-a ali ni od regulatornih institucija, te ističe da je ovo nastavak loše uređivačke politika javnog servisa.\n˝Bez ikakve odgovornosti se puštaju izjave, a tu je masa stvari koje se promovišu, i ksenofobija i netolerancija i nacionalna netrepeljivost˝, kaže Katana\nAleksandar Trifunović, urednik portala BUKA, smatra da svako generalizovanje sa bilo koje strane doprinosi porastu netrpeljivosti, i da to treba najoštrije osuditi.\n˝Moramo biti obazrivi. Moramo takve ljude i njihov način promišljanja na neki način dekonstruisati i razložiti na proste faktore u smislu da kažemo, ne to nije tako, to se ne može na taj način kvalifikovati, a ne dopuštati im da u emisijama Javnog servisa takvi ljudi imaju glavnu rječ˝, kaže Trifunović\nZbog ovog slučaja su se oglasili i iz Regulatorne agencije za komunikacije (RAK).\n˝Kada je ovaj programski sadržaj u pitanju, potvrđujemo da nismo dobili prigovor, međutim, mi ćemo provjeriti i ispitati ove navode, kako bi utvrdili da li je emitovanjem ovog programa, eventualno došlo do kršenja kodeksa˝, rekla je portparolka Omela Odobašić.\nAleksandra Pavića nisu osudila ni novinarska udruženja u BiH, a na društvenim mrežama je došlo do sporadične osude, što na neki način pokazuje da je BH društvo oguglalo na izjave koje izazivaju netrepeljivost.


KONKURS ZA NAJBOLJI PROJEKAT “INOVACIJE U GLOBALNOJ BEZBEDNOSTI” – Međunarodni Institut za Bezbednost\nKONKURS ZA NAJBOLJI PROJEKAT “INOVACIJE U GLOBALNOJ BEZBEDNOSTI”\n24 марта, 2021 Događaji\nMeđunarodni institut za bezbednost otvara konkurs za nagradno takmičenje na temu INOVACIJE U GLOBALNOJ BEZBEDNOSTI.\nKonkurs će biti otvoren do 01.05.2021.godine\nZa nagradu mogu da konkurišu samo originalna rešenja iz bilo koje oblasti i discipline, pod uslovom da doprinose novim pristupima u globalnoj bezbednosti. U obzir dolaze i tehnološke inovacije, novi koncepti bezbednosti, originalna istraživanja iz oblasti globalne bezbednosti ili originalne inicijative. Za nagradu mogu da konkurišu i pojedinci i organizacije. Svrha nagrade je da podstakne istraživanja i inovacije u oblasti globalne bezbednosti.\nPrva nagrada iznosi 700.000 dinara\nDruga nagrada iznosi 400.000 dinara\nTreća nagrada iznosi 200.000 dinara\nSvoje projekte možete slati na mail [email protected]\nPrevious Previous post: Međunarodni institut za bezbednost priprema Predlog zakona Magnitski u Srbiji\nNext Next post: ANALIZA IZVEŠTAJA STATE DEPARTMENTA O POŠTOVANJU LJUDSKIH PRAVA U SRBIJI ZA 2020. GODINU (mart 2021)


Pogrešili smo sa Silvom i Kavanijem - Sportklub\nPogrešili smo sa Silvom i Kavanijem\nFrancuska Autor:Vladimir Todorović11. nov. 202012:15 > 12:23\nLeonardo, sportski direktor Pari Sen Žermena, priznao je da su u klubu napravili grešku kada su dozvolili Tijago Silvi i Edinsonu Kavaniju da odu u Čelsi odnosno Mančester junajted.\n„Možda smo previše brzo reagovali. Razgovarali smo otvoreno sa njima. U tom trenutku nismo mogli da im damo ono što su oni tražili. To je bila finansijska strana problema. Takođe želeli smo i da podmladimo ekipu. U prvom planu su nam bili Markinjos i Kipkembe. Bila je teška odluka da se odreknemo usluga Silve i Kavanija. Mislim da smo pogrešili“, istakao je Leonardo.\nSilva: Premijer liga? Glava me bolela…\nSilva je bio dugogodišnji kapiten i glavni igrač u defanzivnoj liniji, dok je Kavani najbolji strelac u istoriji kluba. U dosadašnjem delu sezone ima velike probleme u Ligi šampiona. Porazima od Mančester junajteda i Lajpciga doveli su u pitanje prolazak grupne faze.\nRazlog za lošije partije u takmičenju u kojem su u prošloj sezoni stigli do finala, je i veliki broj povređenih igrača. Veterani Silva i Kavani sigurno bi pomogli da se mnogo lakše prebrodi težak period za tim iz Pariza.


Čaterdži: Demokratski izgledi neizvesni\nPratap Čaterdži: Islam povezujuće tkivo arapskog sveta\nDa li sadašnje pobune u zemljama Bliskog istoka i Severne Afrike predstavljavju začetak istinski demokratskih društava? Tu temu i ulogu islama u pomenutim pobunama, razmotrio je u razgovoru za naš program član Instituta za američki progres i saradnik londonskog “Gardijana”, Pratap Čaterdži.\nČaterdži: “Protesti, može se reći i revolucije u Tunisu, Egiptu, Bahreinu i Libiji prvi su koraci ka stvaranju demokratskih društava. Tim regionom su decenijama vladali diktatori, koji sada gube tle pod nogama. Ali, teško je reći da li će sve te zemlje krenuti istinski demokratskim putem. Mada su zemlje kao što su Uzbekistan, Kurdistan i Turkmenistan, imale koristi od raspada Sovjetskog saveza jer su konačno postale nezavisne, one nisu odmah postale demokratske, a Uzbekistan i Turkmenistan su i dalje pod diktaturama.\nDa li će Hosni Mubarak biti zamenjen demokratskim liderom, još nije jasno, mada postoji nada da će vojni establišment i obaveštejne službe, kao najjače institucije, uspeti da usmere tu zemlju u demokratskom smeru. Drugim rečima, narednih par godina postojaće vakuum i takmičenje raznih pokreta, stranaka, radničkih pokreta i samih lidera.“\nGlas Amerike: Kako procenjujete ulogu islama u mogućem preobražaju arapskih zemlja?\nČaterdži: „Nadam se da će islam imati značajnu ulogu u preobražaju zemalja Bliskog istoka i severne Afrike. Islam je u stvari ključni i sastavni deo života svih gradjana tih zemalja, uprkos razlikama izmedju šiita i sunita. Islam ostaje ključno povezujuće tkivo tog sveta. Svi čitaju Kuran i svi znaju pomalo arapski, čak ako ga ne govore tečno ili razumeju potpuno. Zbog uticaja islama i tradicija u nekim zemljama će možda biti teže ostvariti čisto sekularna demokratska društva. Kao što hrišćanstvo igra važnu i pozitivnu ulogu u SAD, hinduizam u Indiji, tako se nadamo da će islam imati pozitivan uticaj u razvoju demokratskih društava muslimanskih zemalja.“\nGlas Amerike: Kako biste procenili ideološki i finansijski uticaj Irana u arapskom svetu?\nČaterdži: „Iran ima važnu i istorijsku ulogu u tom regionu, jer u njemu živi jedna od najvećih šiitiskih zajednica u svetu, čijih pripadnika ima i u drugim okolnim zemljama. U ekonomskom smislu, uglavnom zbog sankcija, Iran nema toliko sredstava koliko se pretpostavlja u Vašingtonu i ne finansira Al-Kaidu i slične organizacije ili to čini skromno. Napeti odnosi izmedju SAD i Irana su izolovali tu zemlju, što ne ide nikome u prilog, jer se time stvaraju antagonistični blokovi i savezništva koji remete zdraviji odnos snaga. U tom smislu, konstruktivna uloga Irana i SAD i regionalnih zemalja bila bi od koristi za sve.


DŽONSON OSTAVIO BOLJU POLOVINU NAPOLJU: Ima devojku, a još se nije razveo od žene, s kojom ima četvoro dece! (FOTO)\nIzvor: SrbijaDanas.com, 25.Jul.2019, 16:43\nDžonson je sam ušao u rezidenciju, dok je njegova devojka stajala sa strane.\nDok se masa ljudi okupila kako bi ispratila novog premijera Borisa Džonsona (55) kako ulazi u Dauning strit 10, sve oči bile su uprte u njegovu devojku Keri Sajmonds (31). Ona je sa strane gledala kako njen partner sam ulazi u čuvenu rezidenciju.\nVećina novih premijera do sada je ispred Dauning strita pozirala sa svojim parnterima, ali je Džonson svoju bolju polovinu ostavio napolju, zajedno >> Pročitaj celu vest na sajtu SrbijaDanas.com << sa svojim osobljem.\nBritanski mediji opisali su ovo kao "nameran potez", kako ona ne bi "zasenila" njegov trenutak i ukrala mu slavu.\nPar je pod budnim okom medija otkako su počeli da se zabavljaju prošle godine, ali nikada nisu želeli da pričaju o svojoj vezi.\nNovi premijer je još uvek u procesu razvoda od supruge Marine Viler, sa kojom je bio u braku 25 godina i imaju četvoro dece.\nNikolas Alen, predavač sa Univerziteta u Londonu, rekao je da bi bilo "indiskretno" da je Džonson u vilu ušao sa devojkom.\n- Teško mu je bilo da uđe u Dauning strit sa drugom ženom kada je još uvek tehnički u braku sa prvom. To bi se smatralo indiskretnim - sugerisao je on.\nOdluka Keri Sajmonds da ne pozira sa partnerom pokrenula je niz novih pitanja: kada će i da li će se ona uopšte useliti u rezidenciju.\nDžonson je do sada više puta odbio da odgovori na pitanje da li će se "prva devojka" nacije useliti u Dauning strit.\n- Ne pričam o ljudima koje volim. Oni ne mogu da govore sami za sebe i vi ih uvlačite u kontroverze i rasprave koje, po mom mišljenju, ne zaslužuju ili žele - rekao je Džonson.\nBritanski mediji preneli su ranije kako će Sajmonds živeti sa Džonsonom u četvorosobnom stanu u Dauning stritu 11.\nUkoliko se to dogodi, oni će biti prvi nevenčani par koji je ikada živeo u rezidenciji.


Policija matretirala maloletnu lezbijku - BaLConn\nPolicija matretirala maloletnu lezbijku\nMaloletna J. N. (16 godina) pre nekoliko meseci priznala je svojim roditeljima i široj okolini da je lezbijka. Pošto njena majka nije mogla to da prihvati, odlucila je da je napusti i pocetkom novembra je dva dana boravila u Beogradu, gde je prenocila kod sestre, a o tome je obavestila majku.\nRoditelji su prijavili policiji njen nestanak, a nakon povratka kući dobila je poziv za informativni razgovor u policiji iz kancelarije za maloletne delinkvente i narkomaniju. Po njenom opisu, posle ljubaznog razgovora, na pominjanje njene seksualne orijentacije inspektori su joj dali do znanja svoj krajnje homofobičan stav vređajući je sve vreme.\nPošto se nije pobunila na te provokacije, jedan od inspektora ju je udario drškom od stolice, od čega su joj ostale masnice na rukama. Zatim su je uhvatili za vrat i ostala bez vazduha. U toku razgovora su joj rekli:\n"A, pa možeš da se braniš. Zovi Natašu Kandić da te brani, slobodno. Ali imamo mi drugove svuda po Srbiji, sačekaćemo te mi i ućutkati. Umeli smo s vama u Miloševićevo doba. Zna policija s narodom, ne brini!\nA ti se slobodno žali ako hoćeš, mada takvi ne prolaze baš najbolje, znaš?", a čulo se i:\n"Mene za tebe boli ku*ac. Ali ti kažem, nemoj se zajebav*ti po gradu, najeb**eš."\nNakon razgovora su pozvali oca, koji nije ništa hteo da kaže, a to nije učinila ni majka, osim što je saopštila ideju da je pošalje u popravni dom "da bi je izlečili od lezbijstva". O slučaju su redakciju "Dečka" obavestili njeni drugari koji su joj pomogli - nakon majčine odluke da je preseli u dnevnu sobu da bi videli šta rade i strogo vodili računa o njenim postupcima - održava i dalje kontakte sa osobama mimo škole.\nNakon toga je poslala u mejlu opis slučaja, koji je dozvolila da se prosledi nadležnim institucijama. O ovom slučaju obavešteno je Ministarstvo unutrašnjih poslova Srbije, Ministarstvo za socijalna pitanja i Savezno ministarstvo za ljudska i manjinska prava. MUP Srbije je u odgovoru poslatom istog dana obavestio redakciju "Dečka" da je slucaj prosleđen generalnom inspektoru ministarstva.\nJ. N. je uspela da se iskrade nocu iz stana 15. decembra da bi u emisiji "Gejming" na radiju Beograd 202 ponovila svoju priču preko mobilnog telefona. Veliki broj SMS poruka slušalaca pokazao je da njen slučaj nije jedinstven, mada su najveći broj maloletnih osoba koje su svoju seksualnu orijentaciju priznale tukli roditelji, a jedna devojka je napisala da ima 17 godina i da je "istu stvar doživela pre dva dana".\n"Trenutno sam zaključana u sobu posle batina koje sam dobila od oca i brata. Čak mi ne daju hranu. Pomozite!"\nPored policijske torture kroz koju je prošla maloletna J. N., postavlja se pitanje kakvu budućnost imaju maloletne osobe nakon takvih događaja i, ukoliko ih roditelji ili staratelji ne podrže, ili u najgorem slučaju izbace iz svog doma, ko će se brinuti o njima, mada u boljoj poziciji nisu ni oni koji su već punoletni, a nisu finansijski samostalni.


4 najlepša para Zodijaka | Tvoj Astrolog\nHome» Zanimljivosti » 4 najlepša para Zodijaka\nOvaj par ima neverovatnu psihološku vezu i ona vremenom postaje sve dublja i dublja. Najbolja stvar u tom odnosu je gotovo telepatski način komuniciranja, čini se kao da čitaju misli jedno drugom i uvek znaju šta će druga osoba reći. Ovaj odnos je gotovo mističan i to niko drugi ne može da razume. Oni znaju šta je dobro za njih i nije ih briga šta drugi ljudi misle, oni žive svoje živote. Iako su oba znaka individualci, to ne povređuje njihov odnos, već ga, zapravo, jača.\nOvo je vrlo intuitivan par. Snažno su povezani na intelektualnom nivou, ali takođe žele da razumeju i u potpunosti upoznaju dušu svog partnera. Vodeni znakovi imaju snažne emocije, što ova dva znaka čini još kompatibilnijima. Moraju da znaju svaku sitnicu jedni o drugima. Osećaju neverovatno međusobno poštovanje, strast im dostiže zvezde i nikada ne zaboravljaju romantiku.


Predsednica Vlade Brnabić sa potpredsednikom Nedimovićem posetila Bešenovo i Velike Radince - Sirmiuminfo\nPredsednica Vlade Brnabić sa potpredsednikom Nedimovićem posetila Bešenovo i Velike Radince\nBešenovo – Ana Brnabić premijerka Srbije zajedno sa Branislavom Nedimovićem potpredsednikom Vlade i ministrom poljoprivrede, šumarstva i vodoprivrede posetila je Bešenovo i Velike Radince. Domaćini su im bili Svetlana Milovanović gradonačelnica Sremske Mitrovice sa saradnicima, predsednici tih mesnih zajednica kao i mnogobrojni meštani.\nPredsednica Vlade Republike Srbije Ana Brnabić i potpredsednik Vlade i ministar poljoprivrede, šumarstva i vodoprivrede Branislav Nedimović posetili su Bešenovo gde su obišli prostorije mesne zajednice i seosku ambulantu.\nBoraveći u poseti Velikim Radincima razgovarali su sa meštanima o tome šta im još nedostaje u selu. Potom su zajedno sa sveštenikom Duškom Marjanovićem obišli crkvu Svetog arhangela Gavrila.\nPremijerka Srbije Ana Brnabić rekla je tokom obilaska ova dva sela u Sremu: „Presrećana sam što sam danas sam što sam ovde, obišla sam nekoliko sela na teritoriji Grada Sremska Mitrovica i ovo je najlepši deo mog posla da putujem po Srbiji, da razgovaram sa ljudima, da čujem kako ste vi zadovoljni time kako mi radimo, da li vidite zaista rezultate, šta je ono što dodatno treba da uradimo i da čujem od vas šta su prioriteti. Videla sam danas i neke nove lokalne i regionalne puteve koje smo uradili. Videla sam nove ambulante koje smo završili, crkve koje smo popravili, rekonstruisali po selima i znam koliko to ljudima znači. Razgovarala sam sa ljudima o domovima kulture u mesnim zajednicama, razgovarala sam sa njima o osnovnim školama, o vrtićima i znam šta je ono što je dodatno potrebno, da bi se poboljšao kvalitet života svih nas u Srbiji. Znam da je u mnogim mestima još problem vodosnabdevanje i to je nešto na čemu ćemo raditi u narednom periodu.”\nMeštani ova dva sela, kako Bešenova, tako i Velikih Radinaca, iskazali su svoje potrebe, šta je to što im nedostaje da bi se poboljšao kvalitet života, bilo je reči i o najvećim problemima koji ih trenutno muče. Kao nedostatak naveli su nefunkcionalan dom kulture, odnosno nepostojanje doma kulture u svojim mestima.


Zenka će na Prajd ako mu Marković kaže - Vijesti.me\nMINISTAR ČEKA MIŠLJENJE VLADE\nOdluku o tome da li će ministar za ljudska i manjinska prava Mehmed Zenka učestovati na povorci ponosa donijeće Vlada.\nŠefica kabineta tog resora Sanja Žugić odgovorila je “Vijestima” da se Vlada još nije odredila u vezi sa učešćem Zenke na toj manifestaciji, 17. decembra u Podgorici.\n“Vlada se još nije odredila prema tom pitanju, jer je poziv stigao prije par dana. Imamo oko deset dana do ovogodišnje povorke, tako da će zainteresovana javnost biti blagovremeno obavještena”.\nZenka nije prije pet dana želio da odgovori da li će prihvatiti poziv organizatora da učestvuje. On je tada rekao da još nije dobio poziv od organizatora, pojasnivši da će u pisanoj formi odgovoriti na pitanja “Vijesti”.\n“Novi sam ministar i treba da se uklopim u ambijent u Ministarstvu i ponašam u skladu sa procedurama”, kazao je.\nOrganizatori povorke ponosa uputili su Zenki i poziv da se pozdravnim govorom obrati učesnicama i učesnicima četvrtog Montenegro prajda. Zenka - predsjednik Demokratske unije Albanaca (DUA), na ministarskoj funkciji naslijedio je Suada Numanovića (DPS) koji je lani učestovao na prajdu.\nOpozionar33 1 godinu i 11 mjeseci\nAko mu kaze premijer on ce biti i aktivista ovakvih organizacija\nLUd100% 1 godinu i 11 mjeseci\ntoliko o tome koliko ministar misli svojom glavom.\nToni 6.12.2016 09:58\nOvaj stvarno izgleda kao da mnogo ne upotrebljava glavu.\na vidi, ako premijer pozeli da ga nekom od njih, hoces li?\nOvo je za ministra veliko ponizavanje,nije u stanj sam da odluci,pa zasto si ministar? Toga nema u EU drzavama da se ministar komanduje od presjednika,kakva je to de mokratska drzava gdje jedan covjek odlucuje diktatorski gdje se ministri krecu.Imali ministar mozga da sam o tome odlucuje."Demokratska" drzava MONTENEGRO !\nMislim da je ovo u ingerenciji ministra zdravlja.Zenka ako nisi za to nemoj da ides,niko te nemoze nacerat na to.Prajd je jedna od najvecih sramota drzave i drzavljana Crne Gore.\nđorđije. 1 godinu i 11 mjeseci\nOvo je vrh fora, vlada ce da odluci hoce li ga primit ili nece


Rik Lener, direktor javnih poslova Agencije za odbranu od projektila (MDA) je izjavio da antibalistički sistem nije dorastao zastrašujućim snagama koje Rusija poseduje.\nOn je na pitanje da li su predlozi Poljske i Baltika tehnički izvodljvi rekao da nisu.\n„Sa tehničkog stanovišta, ne. Naš sistem je usmeren ka Bliskom istoku i mogli bismo da presretnemo možda 48 projektila između Poljske i Rumunije. Rusija poseduje na stotine i stotine projektila kratkog, srednjeg i dalekog dometa, tako da im naš sistem nije pretnja“, izjavio je Lener.\nNemačke novine Špigel su 26. avgusta izjavile da vođe Poljske, Letonije, Litvanije i Estonije predlažu fokusiranje NATO BMD sistema direktno ka Rusiji pred samit NATO-a u Velsu. Predlog je kritikovan jer bi takav potez poljuljao uveravanja SAD da je sistem isključivo namenjen za odbranu od država Bliskog istoka.\n„Zaista ne verujem da je sistem dizajniran za odbranu protiv Rusije, iako su njegove mogućnosti veoma velike“, rekao je zamenik direktora MDA, tvrdeći da bi ruske mogućnosti nadmašile ograničen broj senzora sistema.\n„Verujemo da je MDA sistem, koji se premešta u Rumuniju i Poljsku, dizajniran da zadovolji zahteve koje su postavili predsednik i Kongres“, dodao je on.\nČlanice NATO-a treba da se sastanu ove nedelje u Velsu kako bi razgovarale o odgovoru saveza na dejstvo Rusije, koja je optužena da se meša u ukrajinske poslove.\nNATO pojačava svoje vojno prisustvo na istoku Evrope, prateći porast krize u Ukrajini. Blok je recimo poslao dodatne ratne brodove u Crno more i pojačao patroliranje vazduhoplovnih snaga iznad baltičkih država.\nRusija kritikuje postupke NATO-a, navodeći da vode ka još većoj nestabilnosti u regionu.


Vučić: Polažem nade u Šolca i njegovo obećanje da će ubrzati proširenje EU | EurActiv Serbia\n"U svetlu unutrašnje situacije, nije nam bilo lako da se tako jasno pozicioniramo. Ali što se tiče sankcija, godinama smo bili žrtva sankcija i ne verujemo u politiku sankcija. Pa i u EU još postoje rasprave o embargu na naftu ili gas. Imamo svoje sopstvene interese. A i još nismo deo EU. Nažalost", rekao je Vučić u intervjuu za današnji nemački dnevnik Handelsblat.\nVučić je potvrdio da je Brisel poručio da bi Srbija trebalo da se pridruži sankcijama i da bi to "poboljšalo njen položaj u procesu pristupanja EU".\nOn je naglasio da je Srbija samo vojno, a ne i politički neutralna.\n"Za mnoge je bilo iznenađenje što smo jasno rekli da je rat u Ukrajini kršenje međunarodnog prava. A da li će se Srbija pridružiti sankcijama ili ne, to nikoga u Rusji neće impresionirati. Ali sa druge strane, imamo svoje nacionalne interese u vezi sa Kosovom, i pitanja u kojima Rusija podržava naš stav. Rusija i Kina su nas do sada podržavale u Savetu bezbednosti UN", rekao je Vučić.\nNaglasio je, međutim, da "istovremeno stoji da je Srbija nedvosmisleno na putu u EU, da to jeste i ostaje njen strateški cilj" i da zato 4. maja i ide u Nemačku na sastanak sa nemačkim kancelarom Olafom Šolcom.\nUpitan šta očekuje od tog susreta, Vučić je rekao da Šolcov stav "budi nadu."\n"Ja sam Šolca upoznao još 2016. u Hamburgu. Bio je jedan od retkih koji su pažljivo slušali. Jako smo mu zahvalni na tome što je u kontekstu ulaska u EU istakao zemlje bivše Jugoslavije. Čak je i nazvao ponašanje EU prema tim zemljama neprihvatljivim. To shvatam veoma ozbiljno i to nam budi nadu", rekao je Vučić.\nZato se, kako je rekao, i sreće sa Šolcom, dodajući da je Nemačka u Srbiji "omiljenija od EU".\n"Naime, već je Angela Merkel Srbiju shvatala ozbiljno, slušala nas, Nadamo se da ćemo od njenog naslednika dobiti isto takvo poštovanje i vrednovanje. To je sve što nam je potrebno", rekao je predsednik Srbije.\n"Nikoga ne molimo za više para. Želimo samo dobru evropsku perspektivu. Razlog za to što je u međuvremenu puno Srba protiv članstva svakako su naše greške, ali barem polovinom i greške Brisela", dodao je Vučić.\n"Mi smo sada već više od 20 godina u pristupnom procesu. A Srbija pokazuje bolje brojeve i bilanse od, na primer, Bugarske 2007, kada je primljena u EU. To što i dalje nemamo pravi pristupni status naprosto više ne mogu da objasnim Srbima", rekao je Vučić.\n"U to polažemo nade i u Olafa Šolca i njegove reči da će ubrzati proširenje EU i da Zapadni Balkan vidi kao deo EU, a to ne govorim samo u ime Srbije. To je ono što nam je svima u regionu potrebno - jasni i dostižni ciljevi", rekao je Vučić.


JA U KUHINJI...: Kad Tisa procveta - Tiski cvet - Sirnjača (namaz od sira)\nKad Tisa procveta - Tiski cvet - Sirnjača (namaz od sira)\nNišta ne može toliko da me fascinira kao priroda... Za mene ona je najveće ČUDO sveta a mi ljudi smo tu samo da je narušavamo, često mi se čini.\nPrirodan fenomen cvetanje Tise dešava se baš tu, na Tisi, jedino na svetu (osim nečeg sličnog negde u Kini) i... zaista prizor je božanstven.\nObično sredinom juna kada se stvore određeni uslovi u predveče na stotine-hiljade insekata (Tiski cvet) kreće u svoj ljubavni ples posle 3 godine boravka u stadijumu larve na dnu glinovite Tise... I cela suština života im je u tom kratkom plesu, produžavanju vrste i umiranju...\nI onda me slatkica pita:"Pa koja im je onda svrha življenja kad tako brzo umiru?"... "Koja je svrha življenja svih nas?"- pitam ja nju... Svi smo tu da osećamo, uživamo, (ako možemo) ostavimo potomstvo i odemo sa ovog sveta... sve ostalo su nijanse i sitnice kojima ljudi često upropaste i zakomplikuju sve nesvesni svega onoga što imaju samim svojim postojanjem...\nTisa cveta ovih dana i mislim da vam još nije kasno da "skoknete" do Kanjiže, prošetate predveče stazom "Tiski cvet" i uživate u jedinstvenom, prirodnom, fenomenu... jer je prizor zaista nestvaran... a Tiski cvet tako lep, čudan, prosto kao neki mali zmajevi da lete oko vas i traže vašu pomoć pri "presvlaćenju" gledajući vas svojim krupnim crnim okicama... Zaista predivno...\nA u Novom Bečeju prošlog vikenda bila je manifestacija posvećena cvetanju Tise i bilo je zaista lepo i romantično... Puštali smo zapaljene svećice niz Tisu sa željama... i pratili prigodan program... Sledećeg vikenda (od 19-21.6.) slična manifestacija biće u Kanjiži pa ako možete idite... jer zaista je lepo...\nA recept, ovog puta, zaista potpuno u drugom planu, jer utisak Tiskog cveta je mnogo veći. Ipak pošto je Kanjiža tj. Horgoš kraj poznat po paprici recept je u tom fazonu... nešto slično urnebesu... brzo se pravi a prija u ovim vrelim letnjim danima koji dolaze...\n1-2 kašičice ljute, mlevene, paprike\nCrni luk sam sitno iseckala, posolila i ostavila 15 minuta a onda dodala zgnječen sir, pavlaku, ljutu mlevenu i tucanu papriku te malo soli i sve dobro promešala pa stavila u frižider na par sati.\nPred serviranje ispekla sam tost hleb (a može i svaki drugi) i stavila po malo namaza, dodatno malo posula ljutom tucanom paprikom, solju i suvim peršunom te poslužila.\nNamaz se super slaže i sa recimo pljeskavicama ili drugim mesom sa roštilja.\nPosted by JA U KUHINJI... at Tuesday, June 16, 2015\nLabels: Cinemagraph, food & travel, ljuto, pogledi koji pune dušu, sir, srbija koju volimo\nOvo sam čekala... :) Zaista prelepo! Moramo jednom i mi otići da vidimo... Hvala ti puno na prelepim fotografijama kojima si nam prenela ovu lepotu.\nPrelepo! Stvarno vredno obilaska! Kako si uspela ovo da fotografises, svaka cast!\nDivno!!! Volim da citam tvoje postove. Slazem se sa tobom da smo mi ljudi tu da komplikujemo i kvarimo prirodu koja je sve stvari napravila u savrsenoj harmoniji.\nZa cvetanje Tise nisam znala i bas bih volela da vidim ovaj plesni spektakl.\nHvala ti na ovom postu :)\np.s. I namaz je odlican, volim ljutu hranu :)\nUživala sam. Hvala ti na predivnim prizorima... <3\nSJAJNA foto-reportaža i naravno sirnjača :) Stvarno treba imati velike sreće da se doživi ovaj prirodni fenomen. Svaka čast ljudi i još ovakvih postova molim... :)\nIzgleda fenomenalno, ali na fotografijama. Ja bih verovatno umrla od straha tamo pored reke, neizmerno se bojim svih insekata. Divno je sto si sve ovo podelila sa nama, nikad ranije nisam cula niti videla Tiski cvet.\nPorodicne Gastronomije: Ako je neko gadljiv na insekte to sam onda ja ;) i sama sam imala taj strah ALI... zaljubila sam se u ta mala, slatka bića...\nPredivno i nevjerojatno!\nPredivno. Ne volim bube, ali si ih ti tako zanosno prikazala, da sam pozeljela da ih taknem...\nSirni namaz bih svakako takla, bez dvoumljenja... obozavam ljutu papriku...


Vlada CG: SONDAZNA ARHEOLOSKA ISTRAZIVANJA U SASU - Ulcinj info\nVlada CG: SONDAZNA ARHEOLOSKA ISTRAZIVANJA U SASU\nVlada Crne Gore je na posljednjoj sjednici dala saglasnost za vršenje sondažnih arheoloških istraživanja na lokalitetu srednjevjekovnog grada Šasa (Svača).\nProgramom zaštite i očuvanja kulturnih dobara za ovu godinu, odobreno je sufinansiranje projekta pod nazivom “Arheološko istraživanje srednjevjekovnog grada Svača“, na osnovu čega je zaključen Ugovor o sufinasiranju tog projekta između Ministarstva kulture, kao sufinansijera projekta i JU Centar za konzervaciju i arheologiju Crne Gore, kao korisnika sredstava.\nSondažna iskopavanja na ovom lokalitetu sprovedena su i 1985. godine. Istraženi su fortifikacioni elementi, sakralni objekti i, u manjoj mjeri, stambeni objekti ovog najatraktivnijeg „mrtvog grada“ na jadranskoj obali.


LIGA NACIJA Danci blizu odluke da izađu na megdan Velšanima - MaxBet Sport\nLIGA NACIJA Danci blizu odluke da izađu na megdan Velšanima\n06.09.2018. Ažurirana vest: 06.09.2018. u 19:54\nOdigrali samo jedan meč: Danski amateri na meču sa Slovacima (Foto: Beta/AP)\nFudbaleri reprezentacije Danske ipak bi mogli da prekinu štrajk i izađu u nedelju na megdan reprezentaciji Velsa u prvom kolu Lige nacija.\nČelnici Fudbalskog saveza Danske počeli su pregovore sa unijom igrača kako bi rešili postojeći problem koji je uslovio da na prijateljski meč sa Slovačkom (0:3) savez na teren izvede futsalere i amatere među kojima je bio i prodavac Kristijan Ofenberg.\nOčekivalo se da će prva zvezda tima, fudbaler Totenhema Kristijan Eriksen i njegovi drugovi, bojkotovati i meč sa Velšanima zbog nerešenog pitanja u vezi prava na imidž i reklamiranje, ali poslednji signali iz Kopenhagena su takvi kao da bi moglo da dođe do dogovora.\nPredsednik FS Danske Jesper Meler otkrio je da je dijalog u toku.\n– Ne mogu u ovom momentu da odbacim bilo koju opciju. Ja sam po prirodi pozitivna osoba, razgovaramo o svemu, uspostavljen je dijalog. Igrači žele da igraju protiv Velsa, ali postoji taj papirološki problem i ne možemo da se samo zavalimo u stolicu i potpišemo bilo šta – rekao je Meler, koji je naglasio takođe da je pozitivan ishod krize krucijalan za budućnost danskog fudbala.\nTagovi:Fudbalska reprezentacija DanskeFudbalska reprezentacija VelsaJesper MelerKristijan EriksenLiga nacija\nLIGA NACIJA Pobede Gruzije i Jermenije, viđena i majstorija (VIDEO)\nKRSTAJIĆ I MATIĆ Bitna je Litvanija, o optužbama posle utakmice


Srpski džudo u Kačarevu\nAutor : ePančevo maj 06, 2019\nKačarevo je bio centar džudo dešavanja ovog vikenda u Srbiji.Preko tristotine takmičara iz Rumunije, Mađarske, Republike Srpske i Srbije sjatilo se u Kačarevu kako bi uveličali prvi međunarodni džudo turnir "Kačarevo open".\nTakmičari klubova iz našeg grada osvojili su 32 medalje i to5 zlatnih, 11 srebrnih i 16 bronzanih medalja.a klubovi su osvojili 4 pehara i to DŽK Dinamo kao najusepešnija ekipa turnira i sveukupni pobednik,kao i u kategoriji mlađih poletaraca i starijih poletaraca, dok je ekipaDŽK Jedinstvo osvojila pehar kao najuspešnija ekipa mlađih pionirki.\nReči organizatora Saše Anđelovića nam otkrivaju mnogo toga:\n-Veliki napor i trud su doveli do organizacije ovog turnira,izuzetno sam ponosan što smo uspeli da animiramo 32 ekipe iz zemlje i okruženja koje su došle da uveličaju ovu manifestaciju.Takođe izvršili smo i promociju "inkluzivnog džudoa" prvi putna ovakvim turnirima u Srbiji.Obezbedili smo nagrade za prvih deset ekipa u ukupnom plasmanu u vidu tabli slanine koja je i brend našeg mesta.Iskoristio bih priliku da se zahvalim svim gostima, roditeljima i prijateljima kluba bez kojih bi naš trud bio uzaludan.\nU subotu 04,05.2019. Brus je bio domaćin turnira"Srđan Čolić" na kome je učešće uzelo 180 takmičara iz Crne Gore i Srbijemeđu kojima su nastupali i takmičari Akademije Jočić iz Starčeva i Jedinstva iz Kačarevakoji su osvojili jednu zlatnu, jednu srebrnu i četiri bronzane medalje čime su uspešno prezentovali naš grad.\njul 27, 2019 718 Vesti\njul 31, 2019 637 Vesti\navg 13, 2019 524 Vesti\navg 08, 2019 510 Vesti\njul 31, 2019 509 Vesti\navg 08, 2019 451 Vesti\navg 11, 2019 384 Vesti\navg 02, 2019 366 Vesti\njul 30, 2019 365 Vesti\navg 02, 2019 354 Vesti\navg 04, 2019 345 Vesti\navg 12, 2019 344 Vesti\njul 31, 2019 333 Vesti\navg 20, 2019 316 Vesti\navg 15, 2019 292 Vesti\navg 07, 2019 290 Vesti\njul 26, 2019 274 Vesti\navg 16, 2019 266 Vesti\navg 20, 2019 258 Vesti\navg 13, 2019 255 Vesti\navg 09, 2019 254 Vesti\navg 09, 2019 244 Vesti\navg 02, 2019 242 Vesti\navg 13, 2019 241 Vesti\njul 27, 2019 240 Vesti\njul 26, 2019 226 Vesti\navg 22, 2019 223 Vesti\navg 07, 2019 221 Vesti\navg 07, 2019 217 Vesti\navg 16, 2019 213 Vesti\navg 01, 2019 205 Vesti\navg 06, 2019 204 Vesti\njul 30, 2019 194 Vesti\navg 20, 2019 187 Vesti\njul 27, 2019 171 Vesti\navg 16, 2019 170 Vesti\navg 15, 2019 165 Vesti\njul 26, 2019 164 Vesti\navg 08, 2019 161 Vesti\navg 04, 2019 158 Vesti\navg 15, 2019 155 Vesti\navg 12, 2019 144 Vesti\njul 30, 2019 142 Vesti\navg 20, 2019 141 Vesti\navg 02, 2019 138 Vesti\njul 30, 2019 136 Vesti\navg 16, 2019 134 Vesti


Izvor: Radio Slobodna Evropa, 16.Apr.2021, 15:53\nNarodna skupština Republike Srpske (NSRS) raspravljat će 27. aprila na narednoj redovnoj sjednici o zahtjevu visokog predstavnika u Bosni i Hercegovini (BiH) Valentina Incka (Inzko) da se u roku od tri mjeseca ponište povelje koje je NSRS dodijelila osobama osuđenim za ratne zločine. Visoki predstavnik u BiH zahtjev je iznio u pismu upućenom 2. februara predsjedniku NSRS-a i predsjednicima svih klubova poslanika u entitetskom parlamentu. Kolegijum entitetskog parlamenta ovo je odlučio...


Coding Serbia: Internet of Things | Tajmlajn magazin\nCoding Serbia: Internet of Things\nInternet of Things, ili ste bar ispratili vesti o raznim stvarčicama koje su do juče bile obične, a već danas se mogu povezati na mrežu i komunicirati sa korisnikom (ali i drugim uređajima). Iako se priča o IoT segmentu svakoga dana sve više zahuktava, svi se slažu oko jedne stvari: Još uvek smo na početku! Na ovogodišnjoj Coding Serbia konferenciji, nekoliko predavanja je ukazalo na različite aspekte koji prate IoT tematiku. Ta predavanja zajedno daju jednu finu celinu.\n[section label=“Koliko je velika ta stvar sa tim stvarčicama?“ anchor=“Koliko je velika ta stvar sa tim stvarčicama?“]Koliko je velika ta stvar sa tim stvarčicama?\nAko se osvrnemo na jedan deo predavanja koje je održao Dejan Dimić, jasno je da će narednih 10 godina u Internet of Things sektoru biti vrlo dinamično. Po nekim istraživanjima, već sada 55% mobile developera ima priliku da radi na projektima koji se u određenoj meri tiču nekih od IoT komponenata. Do 2025 godine će biti 50 milijardi konektovanih uređaja (trenutno 25 milijardi), što jasno ukazuje na to otkud procenjena vrednost tržišta na 11 biliona dolara (eng: 11 trillion). Drugi predavač, Benjamin Cabe, izneo je predviđanja da će u narednih 5 godina potreba za IoT developerima narasti za 5 puta. Nakon ovih podataka, priča da smo trenutno na samom početku IoT ere dodatno dobija smisao. Kao i na svakom početku, i sada se neke „boljke“ moraju uzeti u obzir kada planirate realizaciju svoje ideje. Trenutno najuočljivija „boljka“ je visok stepen fragmentacije, tj. veliki broj proizvođača, platformi i protokola koji često nisu međusobno kompatibilni pa ukoliko na početku pogrešite u planovima, možete naići na komplikacije. Standardizacija će biti jedna od većih tema u narednom periodu. Takođe, bezbednost podataka je opšta tema koja se preliva i na ovaj segment, najviše u oblastima koji se direktno tiču privatnosti korisnika.\n[section label=“Platforme i alati“ anchor=“Platforme i alati“]Platforme i alati\nSvoj izbor, iz tog širokog dijapazona platformi i alata, posetiocima je želeo da predstavi Benjamin Cabe. Kada je reč o izboru hardvera sa kojim treba početi, Benjamin na svom blogu predlaže 3 platforme o kojima treba razmisliti. Pošto Benjamin Cabe dolazi iz Eclipse fondacije, nije teško pretpostaviti da su sva predložena softverska rešenja i alati bili zasnovani na Java programskom jeziku. [caption id="attachment_5200" align="aligncenter" width="500"] Benjamin Cabe – Coding Serbia[/caption] Imajući u vidu rasprostranjenost Jave i konstantan trud zajednice da ponudi nova rešenja za nove trendove, nije teško pretpostaviti da će se ovaj jezik naći u samom vrhu kada je reč o razvoju rešenja za IoT. Benjamin se potrudio da ukaže na konkretne projekte, kao što su Kura, Paho i SmartHome, a koji će olakšati razvoj rešenja za Internet of Things.\n[section label=“Kad mašina razgovara sa mašinom“ anchor=“Kad mašina razgovara sa mašinom“]Kad mašina razgovara sa mašinom\nPriča o komunikacijskim protokolima je slična kao i kod hardverskih platformi. Imajući u vidu da smo na samom početku, svako ko je ušao u IoT „trku“ ima svoju viziju na kom bi „jeziku“ mašine trebalo da komuniciraju. Situacija je nešto jasnija jer u ovakvim segmentima se najčešće pristupa prilagođavanju i inovaciji već poznatih protokola a ređe traganju za potpuno novim rešenjem. Jednostavno, postoje rešenja dokazana u praksi koja samo treba primeniti na ovaj segment uz potrebne izmene. Holly Cummins je na sceni dodatno utvrdila dve stvari koje su već bile poznate. Prva od njih se tiče MQTT protokola. Iako postoji više protokola koji se u ovom trenutku izdvajaju, svako od njih sa svojim prednostima i manama, MQTT je dosta brzo dospeo na sam vrh. Najviše zbog lake integracije, malog „otiska“, već poznatog načina funkcionisanja, a i to što je IBM stao iza njega nije loša stvar. [caption id="attachment_5202" align="aligncenter" width="500"] Holly Cummins – Coding Serbia[/caption] Druga stvar se tiče izbora IoT Brokera, tj. posrednika između IoT uređaja i aplikacije koja vrši monitoring i/ili upravljanje. IBM Bluemix platforma je na nekoliko predavanja bila spomenuta kao prvi izbor, najviše zbog dobrog paketa alata i servisa koji se nude IoT developerima. Među njima je i broker što će osigurati da vašem uređaju možete pristupiti u svakom trenutku sa bilo kog mesta (koje poseduje Internet konekciju). Dodatna pogodnost je besplatan pristup početnom paketu koji je sasvim dovoljan za eksperimente i testiranje, pre nego što se javi potreba da uzmete neki od plaćenih paketa.\n[section label=“Vizuelizacija podataka“ anchor=“Vizuelizacija podataka“]\nIako je jasno da mašine (međusobno) komuniciraju nekim tamo brojkama, i da uvid u tu komunikaciju često daje neke redove koji više liče na scenu iz Matriksa nego na neki smileni niz podataka, dosadašnji razvoj tehnologije je doveo do jednog konsenzusa – suvoparne tabele, veliki tekstualni dokumenti i stranice više nisu prihvatljiv način za prikaz podataka. Ville Ingman se potrudio da njegova prezentacija u svakom smislu bude lepa. U prethodnom tekstu sam pomenuo da je doneo drona koji je leteo u sali tokom njegovog predavanja. Parametri leta su najpre prikazani u tekstualnom formatu a onda su upoređeni sa vizuelnim prikazom tih istih podataka. Malo je reći da vizuelni prikaz analitike krozVaadin interfejs ima mnogo više smisla i nudi mnogo više mogućnosti. Ono što je Ville želeo da istakne jeste da se IoT, pored međusobne komunikacije mašina, tiče i ljudi pa im u skladu sa najboljom praksom treba i prikazati podatke i kontrole. Laka implementacija i lep interfejs su aduti na koje računaju u Vaadin kompaniji.\n[section label=“Zaključak“ anchor=“Zaključak“]Zaključak\nInternet of Things priča je tek na početku. Radi se o vrlo konkretnom, opipljivom i nadasve zanimljivom segmentu čiji pun potencijal još uvek ne možemo da zamislimo. Narednih 10 godina će biti puno inovacija, promena i novih rešenja. Pored kategorija u ovom tekstu, treba razmišljati o testiranju tih rešenja, o pakovanju (jer će se „stvarčice“ naći kako u kućamo tako i na otvorenom, u svim vremenskim uslovima), napajanju, senzorima, … Ukoliko želite da budete deo ICT budućnosti, predlažem da uzmete IoT segment u ozbiljnije razmatranje. Dok smo na početku. Izvor: ITkutak]]>\n« Petnica raspisala konkurs za mlade talente\nPredstavljan projekat „Fab lab Petnica" »


Okončan stečaj banjalučkog “Jelšingrada” Okončan stečaj banjalučkog "Jelšingrada"\nObjavljeno: 11. 12. 2018 u 11:51h\nIzvor: capital.ba / Autor: Svjetlana Šurlan


Tema: I muškarci su ugroženi, zar ne?\n30.08.2009, 08:42 #1\nDa li je neko na ovom forumu čuo da postoji bar jedno društvo za zaštitu muškaraca i unapređenja njihovih prava? Ja ne! Ali, zato su sve brojnija udruženja i organizacije koje brinu o pravima i zaštiti dece, žena, pasa, mačaka, kitova, foka, i ko zna sve kojih životinja, zatim, pedera, crnaca, Roma, trudnica, udatih žena, pretučenih žena, potrošača...\nZa žene postoji, ka što znamo, institucija sigurne kuće. Da li to znači da za nas muškarce nema u ovoj državi i na ovom svetu sigurno mesto. Ma, ni podrum, ni hodnik...\nŠta će to biti sa nama muškarcima? Da li se evolucija odnosa polova nastavlja? Posle prvobitnog matrijarhata nastupio je, kao što znamo, patrijarhat. Taj patrijarhat se očigledno dezavuiše, a ne zna se šta se valja iza brega. Neki novi, mutirani, matrijarhat, ili nešto sasvim, sasvim treće?\n30.08.2009, 09:08 #2\nOdgovor: I muškarci su ugroženi, zar ne?\nI ja se često osećam ugroženo, bespomoćno i nezaštićeno.\nApelujem na lokalne devojčice da me povremeno prime u svoju toplu i ušuškanu sigurnu kuću.\n30.08.2009, 09:08 #3\nsledi equilibrijum.... shto je i poshteno.\npostoje udruzzenja za zashtitu mushkaraca i u cinichnom a i u iskrenom smislu:\n- crkva kao udruzzenje s dugom i uspeshnom tradicijom u forsiranju jednog oblika zzivota nad drugim\n- i udruzzenja okupljena oko posebnih interesa, kao npr. udruzzenje advokata i pravnih savetnika koji pomazzu mushkarcima prilikom brakorazvodnih parnica i borbi za starateljstvom nad decom...\nno, sve one mushkarce koji u ovom trenutku imaju preko 50 godina odnos medju polovima u buduchnosti ne treba da brine jer u njemu neche zziveti, a svi oni koji hoche do tada che se adekvatno formirati.\n30.08.2009, 09:22 #4\nEvo, tipično ženskog manipulativnog i diskriminatorskog mišljenja. Posebno poslednji pasus govori više o njegovom autoru nego o suštini problema. Pretpostavljam da je sledeći korak streljanje muškaraca koji su stariji od nekog godišta itd. Čist fašizam! Osim toga mi muškarci imamo osim kćerki i sinove i nije nam sve jedno kakav će svet ostati iza nas. I još nešto, omatorićete pre nego što to možete i zamisliti. Verujte. I sigurno sa takvim isključivim stavovima nećete biti simpatična bakica....\n30.08.2009, 09:29 #5\nda je manipulacija i disklriminacija chisto i tipichno zzenska osobina ne bih se slozzila, a i postoji vishe od nekoliko miliona primera u proshlosti i sadashnjosti koji takav stav mogu opovrgnuti.\nrazni su "revolucionari" brinuli o tome kakav che svet iza sebe ostaviti pa ne vidim da se svet neshto skrojio po njihovim merama. sve to priroda regulishe po sebi jer zzivot per se je dugovechniji od bilo kog pojedinca.... i hvala bogu da je tako.\nshta bi s nama bilo kad bi zziveli u utopijama kojekakvih kompleksasha i umnih bolesnika.\ndalje, zzene su po prirodi stvari za kreaciju a mushkarci su se pokazali kao destruktivci. tako da zzivot u zzenskim rukama ima zzansu za opstanak.\n30.08.2009, 09:42 #6\nMeni su puno grotesknije revolcionarke, posebno one sklone kontraverznim analizama zasnovanim na elementarnom nepoznavanju društvenih relacija i mehanizama delovanja. Sva sreća što takvih ovde nema...\nA, to da su žene konstruktivne, a muškarci destruktivni, znaju svi. I vrabice na grani. Svi osim muškaraca i dobrog dela žena.\nInače mislim da ženam više od života, u rukama bolje pristaje nešto drugo, naravno, ako to na vreme shvate...\nAli to nije ni važno. Važno je da je moj post na Muškoj kafani u ležernom i šaljivom tonu, to je valjda jasno, i ne vidim razlog za neke teške reči. Osim toga, čitav post ukazuje da, taman i da je sto posto istinit, da su muškarci sami krivi za svoj neki položaj, a ne neko drugi.\n30.08.2009, 09:44 #7\nVec vidim da ova tema ima potencijala da se prosiri kao plijesan..\nElem, jos uvijak se ne osjecam ugrozen u navedenim okvirima..mene jedino gomila primitivizma koja me okruzuje, malo vise ugrozava.\nKad ponovo procitam poslednju recenicu, iskreno mi je zao sto tako pisem, ali je to cinjenica.\n30.08.2009, 10:44 #8\nNeki je nash pisac-pesnik-spisatelj (ne znam tacno al tako nesto) rekao: da su zene pre bile neravnopravne sa pravim muskarcima a danas su ravnopravne sa ... ... pusicama...\nJa ne znam sta sam, a i necu da mnogo lupam glavu ... znam da mi je smetalo sto je bivsa bila vislja kad obuje stiklice... mislim sta... treba da je munem u stomak da je poljubim ... ... a opet najpalj su mi one plavuse u jakim dzipovima sto zna da je Cka i zna da sam se okreno...\nOpet ne znam, ako mi buducnost donosi: fudbal, pivo i *plodjenje mogu da prihvatim, ono dosta sam i radio (dok ne pocnu da biju )\nA to preko 50 pa to je isto i musko i zensko (za unucice kakve banje ludila)\n30.08.2009, 10:55 #9\nNe razumem kakve veze imaju mutanti sa sa "ugrozenim" muskarcima?\n30.08.2009, 10:55 #10\nZa muskarce ne postoji institucija zastite...\nAko propadnu, izgube posao, stan, ostanu sami i ne snalaze se vise u ovom drustvu, drustvo ce ih izbaciti iz sebe i sledi im ulica i beskucnistvo. Odatle povratka nema...\n30.08.2009, 11:16 #11\nmemento, ovo je stvarno dobra tema. I ja se često pitam kakva će biti tendencija razvoja muško-ženskih odnosa.. Jer npr. imam neke poznanice koje su već blizu četrdesete i nemaju stalnu vezu. One kažu da su naporno učile, usavršavale se i radile da bi dostigle nivo gde su u svakom smislu nezavisne. Znaju na koje egzotične plaže vole ići na letovanje, preko kojih agencija. Nekako sve to skupa, taj način života kao da u nekom smislu postao brend. Naravno da onda muškarci teže da budu još uspešniji, i onda se ta trka vodi, bez da ima ikakvog smisla. A krajnji rezultat je otuđenje.\nDobro toga kod nas tu na selu nema .\n30.08.2009, 11:29 #12\nInace, postoji Sigurna kuca za muskarce u Srbiji samo ne znam gde, zaboravila sam.\nTako daaaaaaaa.. misle i o vama\n30.08.2009, 15:53 #13\nMozgam i mozgam, i nikako da ukapiram šta je pJesnik ovim hteo da kaže?\n30.08.2009, 20:06 #14\npa ona moja bivsa trazi dzak para svakog prvog...\nkako pa nisam zgrozen?\n01.09.2009, 11:47 #15\nKako Srpkinje maltretiraju muževe :: Mondo\nPoslednja poruka: 04.11.2008, 15:20\nUgrožene ptice i priroda Carske bare\nAutor dani danguba u forumu Banat\nPoslednja poruka: 26.10.2007, 13:55\nmuškarci, ugroženi, zar


Balkan pa evropa u areni – Info M\nPočetna / Sport / Ostali sportovi / Balkan pa evropa u areni\nN. Stanković 26. фебруара 2017.\tOstali sportovi, Sport Ostavite komentar 939 pregleda\nAtletika je poslednjih decenija donela mnogo radosti i dobrih rezultata našoj zemlji, mnogi od njih su proslavili ime ove zemlje a danas je vreme da se mi upravo atletici i odužimo poručio je predsednik Skupštine grada Nikola Nikodijević prilikom otvaranja Balkanijade – atletskog prvenstva Balkana u dvorani.\n– Poslednjih pet godina Grad Beograd je zajedno sa Vladom Republike Srbije i Atletskim savezom učinio mnogo kako bismo stvorili dobre uslove za razvoj atletike u našoj zemlji. Iako nismo najbogatija i najveća zemlja na ovaj način ćemo postaviti nove standarde kada su u pitanju velika atletska takmičenja. Na ovaj način stvaramo bolje uslove za naše aktuelne takmičare ali i novim mladim nadama ovog sporta – istakao je Nikodijević.\nPredsednik Skupštine grada Beograda pozvao je Beograđane da isprate Balkansko prvenstvo i Evropsko atletsko i da budu dobri domaćini svim sportistima koji će posetiti naš grad.\nPredsednik Atletskog saveza Srbije Veselin Jevrosimović je rekao da je današnje takmičenje ujedno i generalna proba pred Evropsko koje nas očekuje od 3. do 5. marta.\n– Čelnici Balkanske atletske federacije su veoma zadovoljni organizacijom tako da očekujemo da će i Evropsko prvenstvo biti organizovano na istom nivou. Danas u Areni učestvuje 17 zemalja, više od 2 stotine takmičara i svi oni će i ostati u Beogradu do početka Evropskog prvenstva. Evropsko prvenstvo će biti jedno od najvećih masovnih takmičenja koja su ikada održana u Srbiji. Učestvovaće oko 800 takmičara i blizu 650 akreditovanih novinara. Ovo je tehnološki i građevinski najkomlikovaniji projekat koji se ikada desio u Areni i Arena izgleda zaista impozantno – naglasio je Jevrosimović.\nDogađaju su prisustvovali i predsednik Balkanske atletske federacije Dobromir Кaramarinov i v.d. sekretara za sport i omladinu Slavko Gak.\nTags atletika balkan evropa\nPrethodno Beograd grad turizma\nSledeće Šumadinac nadigrao arandjelovčane


Ako nastavimo ovim tempom i intenzitetom, do 2060. godine bismo mogli imati minimalno 40% žena u vlasti u Bosni i Hercegovini – Sarajevski Otvoreni Centar\nOvaj tekst će se bazirati na rodnu domenziju proteklih lokalnih izbora, tj. analizu brojeva/procenata izabranih žena, tj. žena koje su osvojile mandate u lokalnim organima vlasti u Bosni i Hercegovini.\nTabela sa detaljno prikazanim podacima o broju i postocima učešća žena u svim jedinicama lokalne samouprave na Lokalnim izborima 2016 u BiH je dostupna ovdje.\n Ova analiza u obzir nije uzela Stolac kao izbornu jedinicu, jer rezultati ponovljenih izbora još uvijek nisu potvrđeni u momentu objavljivanja ovog teksta.\nlokalni izbori 2016Politička participacija ženaravnopravnost spolova


Avion za Istanbul neće letjeti od 16.11. do 16.12. – SodaLIVE.ba | Lukavački info portal\nAvion za Istanbul neće letjeti od 16.11. do 16.12.\nNismo uspjeli čestito ni da se obradujemo uvođenju redovne avionske linije za Istanbul, a već nam se desilo da od planiranog putovanja krajem mjeseca neće biti ništa, bar ne sa tuzlanskog aerodroma.\nRazloga za ljutnju nema iako nije baš zgodno to što avioni neće letjeti svega nekoiliko dana nakon što je linija promovisana. Letovi su obustavljeni na mjesec dana, od 16. novembra do 16. decembra zato što avion BH Airlinesa ATR-72 ide na redovni remont, a drugog aviona koji bi ga zamjenjivao u BH Airlinesu nemaju.\nLetovi za Frankfurt odvijaju se po redu vožnje.\nIpak, da bi ova informacija bila kompletna, uz čestitke za otvaranje redovne linije za Istanbul treba reći da taj značajan uspjeh tuzlanskog aerodroma znatno devalvira neažurnost podataka i nedostatak informacija tamo gdje se te informacije danas najviše traže, na internetu.\nNa zvaničnoj web stranici Aerodroma Tuzla (www.tuzla-airport.ba) može se naći red letenja ali ne i informacija da će letovi za Istanbul biti obustavljeni. Na stranici ćete naći i informaciju da karte možete kupiti preko putničke agencije “Air Tours” koja djeluje u sastavu preduzeća “Međunarodni aerodrom Tuzla” ali na telefonske brojeve koji su navedeni javiće vam se neko drugi. Broj agencije 277-677 kojeg smo pozvali i dobili ljubazan odgovor na naša pitanja, na toj stranici nije naveden.\nI na kraju, ono što posebno čudi, iako je agencija “Air Tours” osnovana još 2007. godine, nema svoju web stranicu bez koje je teško i zamisliti da takva agencija može da radi. On-line rezervaciju i kupovinu karata iluzorno je i spominjati ali bar možemo reći da je cijena povratne karte Tuzla – Istanbul 400 KM i da je u nju uključena aerodromska taksa. Cijena u jednom smjeru je 300 KM.